Hjem
Register

# Gøre websider nemmere at se

Du kan forstørre tekst og billeder på websider, så de er lettere at læse. Når du forstørrer billeder og grafik, sørger Safari for, at tekstens skarphed og websidens layout bevares.

Du forstørrer hele websiden, inklusive billeder, på følgende måde:

Vælg Oversigt > Zoom ind, eller tryk på Kommando (⌘)-plus (+).

Du kan evt. også bruge pegefeltet eller en mus med flere knapper til at zoome. Du kan få flere oplysninger i den dokumentation, der fulgte med computeren, pegefeltet eller musen, eller ved at vælge Hjælp > Mac-hjælp i Finder og søge efter emner om pegefelt og mus.

Du forstørrer kun teksten på websider på følgende måde:

Vælg Oversigt > Zoom kun tekst.

Du forstørrer små skrifter på websider på følgende måde:

1. Vælg Safari > Indstillinger, og klik på Avanceret.

2. Vælg “Brug aldrig skrifter mindre end”, og vælg en skriftstørrelse på lokalmenuen.

Det er ikke alle små skrifter, der bruges på websider, som kan forstørres. F.eks. har denne indstilling ingen virkning på små skrifter i billeder.

Nogle websider vises måske ikke korrekt, hvis du vælger denne indstilling.

Du kan føje knappen Skriftstørrelse til Safaris værktøjslinje ved at tilpasse Safari-vinduet.

### Beslægtede emner

Tilpasse Safari-vinduet