Hjem
Register

# Tømme bufferen

Når du åbner websider, arkiverer Safari siderne på computeren på et midlertidigt sted kaldet “bufferen”. Hvis du senere vender tilbage til en webside, kan Safari hente websiden hurtigere fra bufferen end fra internettet, så bufferen er en praktisk og tidsbesparende foranstaltning til sider, som du ofte vender tilbage til.

Hvis indholdet af en webside virker forældet, kan du tømme bufferen for at tvinge Safari til at hente den nyeste version af siden. Hvis du mener, at en webside ikke åbnes korrekt, kan det måske hjælpe at tømme bufferen.

Du tømmer bufferen på følgende måde:

Vælg Safari > Tøm buffer, og klik derefter på Tøm.

Du genindlæser den aktuelle side på følgende måde:

Vælg Oversigt > Indlæs side igen, eller klik på symbolet Indlæs igen (den krumme pil) i Safaris adressefelt.

Når en side indlæses igen, vises den nyeste version af siden, fordi bufferen forbigås.