Koti
Hakemisto

# Kirjanmerkkien järjestäminen

Voit järjestää kirjanmerkkejä kirjanmerkkiluettelon avulla.

Huomaa:Seuraavien erikoiskokoelmien järjestystä ei voida muuttaa eikä vaihtaa: Historia, Osoitekirja, Bonjour ja Kaikki RSS-syötteet.

Kirjanmerkkiluettelon katseleminen:

1. Osoita avoin kirja -symbolia. Vasemmalla olevassa sivupalkissa näkyvät valmiit kokoelmat, kuten Historia, Kirjanmerkkipalkki ja Kirjanmerkkivalikko. Jos olet lisännyt omia kokoelmia, myös ne näkyvät sivupalkissa.

2. Saat kokoelman sisällön näkyviin osoittamalla kokoelman nimeä.

Jos kirjanmerkkiluetteloa ei näy, koska Cover Flow -näkymä peittää sen, vedä Cover Flow -vierityspalkin kahvasta.

Uuden kokoelman luominen:

1. Osoita sivupalkin alaosassa olevaa lisäyspainiketta (+). Sivupalkissa näkyy kansion symboli.

2. Korvaa nimi ”Nimetön kansio” valitsemallasi nimellä.

Alikansion lisääminen kokoelmaan:

- Valitse kokoelma ja osoita sitten oikealla olevan kirjanmerkkiluettelon alaosan lisäyspainiketta (+).

- Voit luoda kokoelman myös vetämällä kokoelman toiseen kokoelmaan.

Kirjanmerkkien siirtäminen ja kopioiminen:

1. Valitse kokoelma, jossa kirjanmerkki on tällä hetkellä.

2. Vedä kirjanmerkki kirjanmerkkiluettelosta vasempaan sivupalkkiin ja pudota se haluamasi kokoelman päälle.

   Jos haluat kirjanmerkin molempiin kokoelmiin, pidä Optio-näppäintä painettuna vetämisen aikana.

Kirjanmerkkien ja kokoelmien järjestäminen uudelleen:

Vedä niitä ylös- ja alaspäin. Voit järjestää uudelleen vain niitä kokoelmia, jotka olet itse lisännyt.

Kirjanmerkkiasetukset vaikuttavat myös kirjanmerkkien järjestykseen ja määrittävät sisällytetäänkö osoitekirjan ja muiden lähiverkossa olevien laitteiden kirjanmerkit mukaan.

### Tähän liittyvät aiheet

Kirjanmerkkien pitäminen Kirjanmerkkivalikossa

Kirjanmerkkien pitäminen kirjanmerkkipalkissa