Koti
Hakemisto

# Jos Safari ei voi avata verkkosivustoa

Jos Safari ei voi avata verkkosivustoa, se voi johtua monesta eri syystä. Jos verkkosivu ei avaudu, kokeile näitä vinkkejä.

Tarkista verkkosivun osoite

- Varmista, että verkkosivun osoite on oikea ja että olet kirjoittanut sen oikein.

- Kokeile kirjoittaa ”/index.html” osoitteen loppuun.

Tyhjennä välimuisti ja nollaa Safari

1. Valitse Safari > Tyhjennä välimuisti ja osoita Tyhjennä. Valitse sitten Sisältö > Lataa sivu uudelleen.

2. Jos välimuistin tyhjentäminen ei auta, valitse Safari > Nollaa Safari ja osoita Nollaa ja yritä sitten avata sivu uudelleen.

Huomaa:Safarin nollaaminen poistaa selaushistorian ja muut tiedot. Jos haluat lisätietoja, katso:

Safarin nollaaminen

Tarkista välipalvelinasetukset

Jos tietokone tai verkko on suojattu välipalvelimella tai palomuurilla, varmista, että asetukset ovat oikein Verkkoasetuksissa. Virheelliset asetukset saattavat estää Safaria muodostamasta yhteyttä joillekin verkkosivustoille.

Jos haluat syöttää välipalvelinasetuksia, valitse Omenavalikko > Järjestelmäasetukset ja osoita Verkko ja Lisävalinnat. Osoita Lisävalinnat-osiossa Välipalvelimet.

Ota yhteyttä verkkosivuston omistajaan

- Verkkosivu saattaa estää käyttäjiltä pääsyn sivulle Safaria käyttämällä. Tarkista asia verkkosivuston omistajalta.

- Tarkista, onko osoitteen ensimmäinen osa, joka kertoo käytettävän internet-protokollan (kuten http tai https), standardinmukainen. Jos näin ei ole, Safari ei voi avata sivua.

- Kysy lisätietoja verkkosivuston omistajalta, jos www-palvelimen määrittelyssä on ongelmia.

Käytä Safarin uusinta versiota

Voit päivittää ohjelmiston valitsemalla Omenavalikko > ”Ohjelmiston päivitys” tai Omenavalikko > ”Mac OS X -ohjelmisto”.

Jos verkkosivusto ei vieläkään aukea, raportoi ongelmasta valitsemalla Safari > Raportoi bugeja Applelle.

### Tähän liittyvät aiheet

Jos Safari ei voi avata ikkunaa

Jos jotkin verkkosivulla olevat ominaisuudet eivät toimi