Hjem
Register

# Administrere cookies

Hvis du er bekymret for sikkerheden i forbindelse med cookies, kan du indstille, hvordan Safari skal håndtere dem.

Vigtigt: Hvis du ændrer dine cookie-indstillinger eller fjerner cookies, kan der ske lignende ændringer i andre programmer, inklusive Dashboard.

## Du ændrer cookie-indstillinger på følgende måde:

1. Vælg Safari > Indstillinger, og klik på Sikkerhed.

2. Under “Accepter cookies” skal du anføre, om og hvornår Safari skal acceptere cookies fra websteder. Du kan få en forklaring til mulighederne, hvis du klikker på hjælpeknappen (ligner et spørgsmålstegn).

3. Hvis du vil se flere oplysninger om de cookies, der er lagret på din computer, skal du klikke på Vis cookies. Følgende oplysninger vises om hver cookie:

- Det websted, der opbevarede cookien

- Navn

- Sti til eller placering på din computer

- Sikkerhedsstatus; cookies, der er mærket “sikker”, sendes via en krypteret forbindelse

- Udløbsdato (når den fjernes fra din computer)

- Indhold (normalt en kodestreng)

Hvis du har indstillet Safari til at blokere cookies, skal du måske acceptere cookies for at kunne åbne en side. Gentag trinene ovenfor, og vælg Altid. Når du er færdig med siden, skal du slå cookies fra igen og fjerne sidens cookies.

### Beslægtede emner

Hvad er cookies?

Fjerne cookies

Privat browser