Hjem
Indeks

# Lage en Web Clip-widget

Du kan lage en Web Clip-widget av en del av en nettside du bruker mye, og legge den til i Dashboard. Når innholdet på nettsiden oppdateres, oppdateres også Web Clip-widgeten. Når du klikker på en Web Clip-widget i Dashboard, åpnes nettsiden du brukte til å lage widgeten.

Merk:Web Clip-widgeter er kun tilgjengelig hvis du har Mac OS X versjon 10.5 Leopard eller nyere. Hvis du vil ha informasjon om hvordan du oppgraderer Mac OS X, besøker du Mac OS X-nettstedet.

Mac OS X-nettstedet

## Slik lager du widgeter:

1. Åpne Safari, og gå til nettsiden du vil lage en widget av.

2. Velg Arkiv > «Åpne i Dashboard».

3. Flytt markøren for å markere delen av nettsiden du vil bruke i widgeten. Når delen er markert, klikker du på den.

4. Hvis du vil, kan du flytte på den markerte delen ved å dra den rundt. Du kan endre størrelsen ved å flytte de runde håndtakene langs kanten.

5. Når du har justert størrelsen, klikker du på Legg til.

   Dashboard kommer opp, og nettklippet vises.

6. Du kan tilpasse widgeten ved å flytte markøren over hjørnet nederst til høyre i widgeten. Klikk på Info-knappen (i) når den vises, og bruk de følgende alternativene:

Tema: Velg hvordan widgeten skal se ut.

Spill kun lyd i Dashboard: Hvis widgeten er et lyd- eller videoklipp, markerer du denne avkrysningsruten hvis du vil at lyden skal slås av når du lukker Dashboard.

Rediger: Klikk på «Edit» for å endre størrelse på widgeten eller flytte innholdet. Flytt innholdet, og flytt nettklippets nedre høyre hjørne for å endre størrelse.

Web Clip-widgeten blir liggende i Dashboard til du fjerner den. Hvis du fjerner en Web Clip-widget, må du lage den på nytt for å få den tilbake.

Du kan lage så mange Web Clip-widgeter du vil.