Koti
Hakemisto

# Kokoelmien pitäminen kirjanmerkkipalkissa tai valikossa

Voit tallentaa kirjanmerkkipalkkiin tai Kirjanmerkit-valikkoon kirjanmerkkikokoelmia (-kansioita), jotka mahdollistavat kyseisten sivujen nopean avaamisen.

Kokoelman lisääminen kirjanmerkkipalkkiin:

1. Tuo kirjanmerkkiluettelo näkyviin osoittamalla avoimen kirjan symbolia.

2. Osoita Kokoelmaluettelossa Kirjanmerkkipalkkia. Kaikki kirjanmerkkipalkin kirjanmerkit näkyvät oikealla.

3. Etsi Kokoelmaluettelosta kokoelma, jonka haluat lisätä kirjanmerkkipalkkiin, ja vedä se oikealla olevaan kirjanmerkkiluetteloon.

4. Jos haluat avata kokoelman kaikki kirjanmerkit välilehdillä osoittaessasi kokoelmaa, valitse kokoelman nimen vieressä oleva Autom. avaus.

Kokoelman lisääminen Kirjanmerkkivalikkoon:

1. Tuo kirjanmerkkiluettelo näkyviin osoittamalla avoimen kirjan symbolia.

2. Osoita Kokoelmaluettelossa Kirjanmerkkivalikkoa. Kaikki Kirjanmerkkivalikon kirjanmerkit näkyvät oikealla. (Kirjanmerkkivalikossa ei ehkä ole yhtään kirjanmerkkiä.)

3. Etsi Kokoelmaluettelosta kokoelma, jonka haluat lisätä Kirjanmerkkivalikkoon, ja vedä se oikealla olevaan kirjanmerkkiluetteloon.

Kokoelman avaaminen:

- Osoita kirjanmerkkipalkissa tai Kirjanmerkkivalikossa kokoelman nimeä ja valitse sitten haluamasi kirjanmerkki ja valitse Avaa välilehdillä.

- Jos jokin kokoelmista sisältää RSS-syötteitä, voit myös valita ”Näytä kaikki RSS-artikkelit” ja nähdä kaikki artikkelit yhdellä sivulla.

### Tähän liittyvät aiheet

Kirjanmerkkien pitäminen Kirjanmerkkivalikossa

Kirjanmerkkien pitäminen kirjanmerkkipalkissa