Hjem
Register

# Udforske i faner

Du kan udforske websider ved at vise dem som separate faner i Safari-vinduet.

Åbne sider i faner

Hvis du fravælger muligheden “⌘-klik åbner en henvisning i en ny fane” i vinduet Faner i Safaris indstillinger, åbner nedenstående tastaturgenveje med Kommandotasten (⌘) nye vinduer i stedet for faner.

- Du åbner en henvisning på en webside ved at ctrl-klikke på henvisningen og vælge “Åbn henvisning i ny fane”.

  Du kan også holde Kommandotasten (⌘) nede og klikke på henvisningen.

- Du åbner et bogmærke på bogmærkelinjen ved at ctrl-klikke på bogmærket og vælge “Åbn i ny fane” eller “Åbn i faner”, hvis det er en bogmærkesamling.

  Du kan også holde Kommandotasten (⌘) nede og klikke på bogmærket.

- Du åbner en af de forrige sider ved at holde Kommandotasten (⌘) nede og klikke på knappen Tilbage eller Frem.

- Du åbner bogmærkelisten eller siden Top Sites ved at holde Kommandotasten (⌘) nede og klikke på symbolet for den åbne bog eller symbolet for Top Sites.

- Du åbner nye faner til de fleste henvisninger, som normalt ville åbne nye vinduer, ved at vælge Safari > Indstillinger, klikke på Faner og derefter vælge Automatisk på lokalmenuen “Åbn sider i faner i stedet for i vinduer”.

  Vælg kun Altid, hvis alle de henvisninger, der normalt åbner nye vinduer, skal åbne nye faner, inklusive henvisninger, der er beregnet til at åbne specielt formaterede separate vinduer (f.eks. en lille dialog til indtastning af brugernavn og adgangskode).

- Du kombinerer flere åbne Safari-vinduer til et enkelt vindue med flere faner på følgende måde: Vælg Vindue > Kombiner alle vinduer.

Åbne faner fra bogmærkelisten

1. Klik på symbolet for den åbne bog på bogmærkelinjen for at se listen over bogmærker.

2. Vælg i indholdsoversigten den samling, der indeholder de bogmærker, du vil åbne. Bogmærkerne i samlingen vises til højre.

   Hvis du ikke kan se listen over bogmærker til højre, skal du trække håndtaget under Cover Flow-oversigten opad.

3. Vælg de bogmærker, du vil åbne, og tryk på mellemrumstasten.

Oprette et bogmærke til et sæt faner som en samling

1. Åbn websiderne som faner i et Safari-vindue.

2. Vælg Bogmærker > “Tilføj bogmærke til disse faner”.

3. Skriv et navn til bogmærket, vælg en placering på lokalmenuen, og klik derefter på Tilføj.

Hvis du anbringer samlingen på bogmærkelinjen, kan du få alle siderne i den til at åbnes som faner, når du klikker på samlingen. Klik på symbolet for den åbne bog, vælg Bogmærkelinje i indholdsoversigten, og vælg derefter Automatisk klik ved siden af navnet på samlingen på listen til højre.

Omarrangere eller flytte faner

- Du ændrer rækkefølge på faner ved at anbringe markøren over en fane og trække til venstre eller højre på fanelinjen.

- Du åbner en fane i et andet Safari-vindue ved at anbringe markøren over fanen og trække den til et andet Safari-vindue eller til skrivebordet.

- Vælg Vindue > “Flyt fane til nyt vindue”.

Du ændrer indstillinger til åbning af sider i faner ved at vælge Safari > Indstillinger og klikke på Faner.

### Beslægtede emner

Indstillinger i Safari