Hjem
Indeks

# Unngå forfalskede nettsteder

Når du går til en sikker nettside – for eksempel en nettbank – kontrollerer Safari sertifikatet til nettstedet og sammenligner det med kjente, pålitelige sertifikater. Hvis Safari ikke kjenner igjen sertifikatet til nettstedet, eller hvis nettstedet ikke har et sertifikat, gir Safari beskjed om dette.

Hvis du vil ha mer detaljert informasjon om hvordan Safari bruker sertifikater, leser du dette emnet:

Sertifikater og sikre nettsteder

## Slik svarer du på en sertifikatadvarsel:

- Klikk på Vis sertifikat, og se etter mistenkelig informasjon i sertifikatet.

- Se etter teksten «Dette sertifikatet er signert av en utsteder uten tillit». Hvis du ser denne teksten, klikker du på Avbryt og unngår å besøke nettstedet.

- Klikk på trekanten ved siden av ordet «Detaljer». Kontroller at det som er oppført under navn og organisasjon, er det samme som navnet til personen eller organisasjonen som nettstedet tilhører. Hvis du ser noe uvanlig, eller hvis ikke alt er som forventet, klikker du på Avbryt og unngår å besøke nettstedet.

- Hvis du fortsetter til nettstedet, dobbeltsjekker du at adressen i Safari-verktøylinjen er adressen til siden du vil besøke. Adressen skal begynne med «https://», og navnet på nettstedet skal være stavet riktig. Noen ganger utgir forfalskede nettsteder seg for å være godkjente nettsteder ved å endre én eller to bokstaver i adressen til det godkjente nettstedet.

- Kontakt administratoren for nettstedet, forklar problemet, og be om mer informasjon.

Hvis du fortsetter, lagres sertifikatet på datamaskinen, og denne advarselen vises ikke igjen for dette nettstedet før du avslutter Safari og starter programmet på nytt. Hvis du vil, kan du fjerne sertifikatet ved hjelp av Nøkkelringtilgang. Hvis du vil ha instruksjoner, åpner du Nøkkelringtilgang og velger Hjelp > Nøkkelringtilgang-hjelp.

### Beslektede emner

Identifisere sikre nettsteder

Hva er nettfiske (phishing)?

### Åpne

Åpne Nøkkelringtilgang