Hjem
Indeks

# Privat nettlesing

Når du surfer på Internett, lagrer Safari informasjon om nettstedene du besøker, inkludert innholdet og eventuelle brukernavn og passord du skriver inn. Andre som bruker maskinen din, kan vise denne informasjonen. Hvis du ikke vil at denne informasjonen skal lagres, kan du bruke Privat nettlesing.

Privat nettlesing er alltid slått av når du åpner Safari, selv om det var på forrige gang du avsluttet Safari.

Slik slår du på Privat nettlesing:

1. Velg Safari > Privat nettlesing.

2. Når en bekreftelsesmelding vises, klikker du på OK. En Privat-knapp vises i adressefeltet for å indikere at Privat nettlesing er slått på.

Du kan hoppe over bekreftelsesmeldingen ved å holde nede Tilvalg-tasten når du velger Privat nettlesing.

Slik slår du av Privat nettlesing:

1. Velg Safari > Privat nettlesing (slik at hakemerket forsvinner), eller klikk på Privat-knappen i adressefeltet.

2. Lukk vinduer du har brukt for å vise privat informasjon.

Hvis du ikke lukker vinduene, kan andre brukere vise sidene ved å bruke Fram- og Tilbake-knappen.

Hvis du glemte å slå på Privat nettlesing:

Når du er ferdig, velger du Safari > Nullstill Safari.

Når privat nettlesing er på, registreres ikke nettsider i loggen, navn på nedlastinger fjernes fra Nedlastinger-vinduet etter at nedlastinger er fullført, informasjon arkiveres ikke for Autoutfyll-funksjonen, og søk du har utført, legges ikke til i lokalmenyen i søkefeltet. Nettsteder som oppbevarer databaser på maskinen din, kan ikke modifisere databasene, så tjenester som vanligvis er tilgjengelig på slike nettsteder, kan fungere annerledes til du slår av Privat nettlesing.

Endringer du gjør i informasjonskapsler, forkastes når du slår av Privat nettlesing.

Viktig:Privat nettlesing fjerner bare navnene på objekter du har lastet ned, fra Nedlastinger-vinduet. Hvis du vil fjerne objektene også, må du slette dem.

### Beslektede emner

Nullstille Safari