Hjem
Indeks

# Søke i loggen

Hvis du vil gå tilbake til en nettside, men ikke husker adressen, kan du søke i Internett-loggen. Standardinnstillingen er at loggen arkiverer nettsidene du har åpnet, omtrent en måned tilbake i tid.

Slik søker du ved hjelp av adressefeltet:

Fjern eventuell tekst i adresselinjen øverst i Safari-vinduet, og skriv ett eller flere ord. En liste med forslag vises, inkludert sider fra loggen. Hvis du ikke ser siden du leter etter, velger du «Søk i logg» for å utføre et fullt søk i nettleserloggen.

Slik søker du i loggen:

1. Velg Logg > Vis Top Sites, eller klikk på Top Sites-knappen i bokmerkelinjen.

2. Skriv inn et ord eller et uttrykk i Top Sites-søkefeltet.

Søkeresultatene vises umiddelbart. Bruk det horisontale rullefeltet for å bla gjennom forhåndsvisninger av nettsider, og klikk på siden du vil vise. Nettsideadressen og datoen du sist besøkte den, vises under forhåndsvisningen.

Slik søker du ved hjelp av bokmerkelisten:

1. Klikk på boksymbolet til venstre i bokmerkelinjen.

2. Marker Logg i Samlinger-listen.

3. Skriv inn et ord eller et uttrykk i søkefeltet øverst til høyre i bokmerkelisten. Treff kommer opp fortløpende.

To knapper, Alle og Logg, vises over listen med søkeresultater. Klikk på Logg for å søke i sist besøkte nettsider, eller klikk på Alle for å søke i sist besøkte nettsider og alle bokmerkene dine.

Slik søker du ved hjelp av Spotlight:

1. Klikk på Spotlight-symbolet øverst til høyre på skjermen.

2. Skriv inn et ord eller et uttrykk. En liste over treff kommer mens du skriver, inkludert nettsidebokmerker som passer søket ditt.

   På Mac OS X versjon 10.5 Leopard og nyere omfatter resultatene også nettsider i loggen din.

### Beslektede emner

Søke på Internett

Søke etter emner i RSS-sider

Merke nettsider med bokmerker