Koti
Hakemisto

# Web Clip -widgetin luominen

Voit tehdä osan suosikkiverkkosivustasi Web Clip -widgetiksi ja lisätä sen Dashboardiin. Kun verkkosivun sisältö päivitetään, Web Clip -widgetti päivitetään myös. Verkkosivu avautuu, kun osoitat Web Clip -widgettiä Dashboardissa.

Huomaa:Web Clip -widgetit ovat saatavilla vain, jos sinulla on Mac OS X 10.5 Leopard tai uudempi. Tietoja Mac OS X:ään päivittämisestä saat Mac OS X -sivustolta.

Mac OS X -sivusto

## Widgetin luominen:

1. Avaa Safari ja siirry verkkosivulle, josta haluat luoda widgetin.

2. Valitse Arkisto > Avaa Dashboardissa.

3. Siirrä osoitinta valitaksesi sen alueen verkkosivusta, josta haluat tehdä widgetin. Osoita aluetta, kun se on korostettu.

4. Voit siirtää korostetun alueenn eri paikkaan vetämällä. Muuta korostetun alueen kokoa vetämällä sen reunoilla olevista pyöreistä kahvoista.

5. Kun olet rajannut alueen haluamallasi tavalla, osoita Lisää.

   Dashboard ja uusi Web Clip -widgetti tulevat näkyviin.

6. Jos haluat muokata widgettiä, siirrä osoitin sen oikean alakulman päälle. Osoita tietopainiketta (i), kun se näkyy näytöllä ja valitse sitten yksi seuraavista vaihtoehdoista:

Teema: Valitse widgetin ulkoasu.

Toista ääni vain Dashboardissa: Jos widgetti on ääni- tai videoleike, valitse tämä valintaneliö, mikäli haluat, että sen toisto keskeytetään, kun suljet Dashboardin.

Muokkaa: Jos haluat muuttaa widgetin kokoa tai sen sisällön sijoittelua, osoita Muokkaa. Voit muuttaa widgetin sisällön sijoittelua vetämällä ja widgetin kokoa vetämällä sen oikeasta alakulmasta.

Web Clip -widgetti pysyy Dashboardissa, kunnes poistat sen. Jos poistat Web Clip -widgetin, voit palauttaa sen ainoastaan luomalla sen uudelleen.

Voit luoda niin monta Web Clip -widgettiä kuin haluat.