Hjem
Indeks

# Åpne en nettside i et nytt vindu eller en ny fane

Når du klikker på en kobling på en nettside, åpner Safari vanligvis den nye siden i det samme vinduet eller den samme fanen. Hvis du vil, kan du åpne siden i et nytt vindu eller en ny fane.

## Slik åpner du en nettside i et nytt vindu eller en ny fane:

- Kontroll-klikk på et bokmerke i bokmerkelinjen, og velg «Åpne i nytt vindu» eller «Åpne i ny fane» fra kontekstmenyen.

- Kontroll-klikk på en kobling på en nettside, og velg «Åpne kobling i nytt vindu» eller «Åpne kobling i ny fane» fra kontekstmenyen.

- Velg Arkiv > Nytt vindu eller Arkiv > Ny fane, og skriv deretter inn adressen til nettsiden i adressefeltet.

- Kommando-klikk (⌘) på en kobling eller et bokmerke. Nettsiden åpnes i en ny fane eller et nytt vindu avhengig av hvilke innstillinger du har angitt for fanevisning.

- Klikk på Legg til-knappen (+) øverst til høyre i Safari-vinduet. I den nye fanen vises Top Sites-siden eller en side du har angitt skal brukes for nye faner, i Generelt-panelet i Safari-valg.

Noen koblinger åpner sider i nye vinduer uten at du bruker disse snarveiene. Hvis du vil se hvordan en kobling åpnes, plasserer du markøren over koblingen og ser på statuslinjen nederst i vinduet. Hvis statuslinjen er skjult, velger du Vis > Vis statuslinje.

Hvis du vil endre innstillinger for fanevisning, velger du Safari > Valg og klikker på Faner.

### Beslektede emner

Angi Safari-valg