Koti
Hakemisto

# Suojaus-asetukset

Safari-asetusten Suojaus-osiossa voit estää tai sallia tietyntyyppisen verkkosisällön, hallita evästeitä ja kytkeä turvallisuusvaroitukset päälle ja pois päältä.

Huomaa: Evästeasetusten muuttaminen tai evästeiden poistaminen saattaa aiheuttaa samankaltaisia muutoksia muiden ohjelmien evästeasetuksissa.

Valinta
Kuvaus

Vilpilliset sivustot

Varoita käytäessä vilpillisellä verkkosivustolla

Safari näyttää varoitusviestin, jos yrität käydä sivustolla, joka on ilmoitettu vilpilliseksi. Jos et halua nähdä varoitusta, poista tämän valintaneliön valinta.

Sijaintipalvelut

Salli verkkosivustojen pyytää sijaintitietoja

Jotkin verkkosivustot käyttävät tietoja sijainnistasi tarjotakseen sinulle tiettyjä palveluita ja ominaisuuksia. Likimääräinen sijaintisi arvioidaan käyttäen läheisten langattomien verkkojen dataa. Jos et halua, että verkkosivustot pyytävät tai käyttävät sijaintitietojasi, poista tämän vaihtoehdon valinta.

Verkkosisältö

Salli liitännäiset

Safari käyttää liitännäisiä verkkosivujen multimediasisällön, kuten kuvien, musiikin ja videokuvan, näyttämiseen tai toistamiseen. Jos haluat poistaa liitännäiset käytöstä, poista tämän valintaneliön valinta.

Salli Java

Verkkosivuilla olevat animaatiot, interaktiiviset ominaisuudet, ajastimet ja muut parannukset toteutetaan joskus ohjelmistolla nimeltä Java. Estä Java poistamalla valinta tästä valintaneliöstä.

Salli JavaScript

JavaScript on ohjelmistotekniikka, jonka avulla verkkosivuilla oleva sisältö, kuten jotkin painikkeet ja lomakkeet, toimii. Estä JavaScript poistamalla valinta tästä valintaneliöstä.

Huomaa: JavaScriptin poistaminen käytöstä estää monia sivustoja toimimasta oikein.

Estä ponnahdusikkunat

Jos haluat estää ponnahdusikkunoissa näytettävät mainokset, valitse tämä valintaneliö. Jotkin sivut pääsevät paremmin oikeuksiinsa, jos ponnahdusikkunat ovat sallittuja. Ota ponnahdusikkunat nopeasti käyttöön avaamalla Safari-valikko ja poistamalla valintaneliö kohdasta Estä ponnahdusikkunat.

Hyväksy evästeet

Aina

Valitse, jos haluat aina sallia kaikki evästeet.

Ei koskaan

Valitse, jos et halua koskaan sallia evästeitä. Tämä saattaa estää sinua käyttämästä joitakin verkkosivuja.

Vain sivustoilta, joilla käyn

Valitse, jos haluat hylätä evästeet muilta kuin avaamiltasi verkkosivustoilta. Tämä saattaa estää joidenkin mainostajien evästeiden tallentamisen tietokoneellesi.

Näytä evästeet

Osoittamalla näet vastaanottamasi evästeet. Voit poistaa evästeet, mutta verkkosivut eivät enää muista sinua, kun olet poistanut niiden evästeet.

Tietokannat

Tietokantojen tallennus

Verkkosivustot, jotka tarjoavat työkaluja dokumenttien luomiseen ja muokkaamiseen, tallentavat dokumentit joskus tietokantaan tietokoneellesi. Voit lisätä tai vähentää tähän tarkoitukseen varattua tilaa. Jos verkkosivusto tarvitsee lisää tilaa, siitä ilmoitetaan sinulle.

Näytä tietokannat

Osoittamalla näet verkkosivustojen levylle tallentamat tietokannat. Voit poistaa tietokannat, mutta verkkosivustojen palvelut eivät voi enää hakea tietojasi, jos poistat tietokannat.

Suojaamattomat lomakkeet

Kysy ennen suojaamattoman lomakkeen lähetystä suojatulta sivustolta

Joskus muutoin turvalliset sivustot eivät voi tarjota turvallista lähetystä lomakkeelle, jossa on esim. salasana tai luottokortin numero. Safari näyttää tällaisessa tapauksessa viestin asiasta, jolloin voit perua tapahtuman. Jos et halua nähdä tätä viestiä, poista tämän valintaneliön valinta.

### Tähän liittyvät aiheet

suojaus