Hjem
Register

# Databaser, der opbevares på computeren

Mange websteder leverer værktøjer, som du kan bruge til at oprette og redigere dokumenter, der derefter opbevares som databaser på din egen disk. Du kan f.eks. bruge værktøjerne på et websted til at oprette en rejselog. Når du er klar til at arkivere oplysningerne, beder webstedet om lov til at bruge plads på din disk til at opbevare de oplysninger, du har oprettet. Oplysningerne opbevares som en database.

Som standard kan et websted bruge op til 5 MB plads på disken til opbevaring af dine oplysninger. Hvis der kræves mere plads, spørger Safari, om du vil tillade, at der bruges mere plads. Hvis du klikker på Tillad ikke, kan webstedet evt. ikke arkivere dine oplysninger.

I vinduet Sikkerhed i Safaris indstillinger kan du anføre den maksimale mængde diskplads, der skal være tilgængelig for webstedsdatabaser. Du kan også se og fjerne databaser, der er blevet opbevaret. Det gør du ved at åbne Safaris indstillinger og klikke på Sikkerhed.

### Beslægtede emner

Administrere databaser, der opbevares af websteder