Hjem
Register

# Nulstille Safari

Hvis du bruger en fælles eller offentlig computer, kan du nulstille Safari for at forhindre andre i at se, hvilke websider du har besøgt, samt andre oplysninger om, hvordan du har brugt Safari.

Vigtigt: Tilbehør – små programmer, der udfører bestemte opgaver som f.eks. at afspille multimediearkiver – er tit installeret for at udvide computerens funktioner. Nogle tilbehør opbevarer oplysninger om, hvilke steder du har besøgt. Disse oplysninger slettes ikke, når du nulstiller Safari, så det er ikke sikkert, at du sletter alle spor af din browserhistorie, når du nulstiller Safari.

## Du nulstiller Safari på følgende måde:

1. Vælg Safari > Nulstil Safari.

2. Fravælg evt. emner, som du ikke vil nulstille:

Slet historie: Sletter listen over websider, som du har set.

Nulstil Top Sites: Sletter alle ændringer, du har foretaget i Top Sites, f.eks. hvis du har tilføjet eller anbragt nåle til steder. Hvis du også sletter den historiske oversigt, vil siden Top Sites igen vise de samme websideeksempler, som da du installerede Safari 5.

Fjern alle billedeksempler til websider: Fjerner evt. miniaturebilleder, som Safari har arkiveret af websider, som du har set.

Tøm bufferen: Sletter de websider, du har set, fra det midlertidige opbevaringssted på computeren, hvor Safari arkiverer dem. Bufferen hjælper med at indlæse websider hurtigere, så det kan tage længere tid at indlæse nogle websteder, første gang du besøger dem, efter at du har tømt bufferen.

Ryd vinduet Overførsler: Sletter listen over de arkiver, du har overført fra websteder. Det er kun navnene, der slettes. Selve arkiverne ligger stadig på din disk, indtil du fjerner dem.

Fjern alle cookies: Fjerner cookies, som websteder har lagret på din computer.

Fjern alle symboler fra websteder: Fjerner symboler fra websteder, som er små grafiske elementer, der er med til at identificere websteder på internettet. Du kan se dem i Safaris adressefelt og bogmærkeliste samt andre steder. Disse symboler lagres på din computer.

Fjern arkiverede navne og adgangskoder: Fjerner brugernavne og adgangskoder, som Safari automatisk udfylder på websteder, der kræver dem (hvis funktionen Auto-udfyld er slået til).

Fjern anden auto-udfyldt formulartekst: Fjerner nogle personlige oplysninger, f.eks. telefonnumre, som Safari bruger til at udfylde formularer på websider (hvis funktionen Auto-udfyld er slået til). Selvom du fjerner oplysninger til automatisk udfyldning af formularer, fjernes oplysningerne ikke fra Adressebog.

Luk alle Safari-vinduer: Hvis du ikke lukker alle Safari-vinduer, kan andre bruge knapperne Frem og Tilbage til at se de websider, du har besøgt.

Nulstil alle lokalitetsadvarsler: Sletter alle de oplysninger, som websteder har arkiveret om din lokalitet.

3. Klik på Nulstil.

Når du nulstiller Safari, fjernes alle cookies, arkiverede adgangskoder og arkiverede oplysninger til Auto-udfyld, ikke blot dem, du har arkiveret under den aktuelle session. Cookies arkiveret af andre programmer kan også blive fjernet.

### Beslægtede emner

Hvad er cookies?