Hjem
Register

# Hvis en sikker webside ikke åbnes

Hvis børnesikring er indstillet til at begrænse en bestemt brugers adgang til websteder, der er beregnet til voksne, kan den pågældende bruger måske ikke åbne sider på et sikkert websted (f.eks. en butik eller en bank) i Safari.

Da sikre websteder er krypteret, kan Safari ikke vurdere, om de indeholder materiale for voksne. Men du kan give brugerne adgang til bestemte sikre websteder.

## Du tillader adgang til bestemte sikre websteder på følgende måde:

1. Log ind på computeren med en administrators brugernavn og adgangskode.

2. Vælg Apple > Systemindstillinger, og klik på Børnesikring.

3. I venstre kolonne skal du vælge den brugerkonto, som skal have adgang til et sikkert websted.

   Klik om nødvendigt på låsesymbolet, og skriv dit brugernavn og din adgangskode som administrator.

4. Klik på Indhold.

5. Klik på knappen Tilpas.

6. Klik på knappen Tilføj (+) under “Tillad altid disse steder”, og skriv derefter webadresserne (URL-adresserne) på de websteder, brugeren skal have adgang til .

   Hvis du vil give brugeren adgang til alle sider på et sikkert websted, skal du skrive det øverste domæne (f.eks. http://eksempelpåsikkertsted.org).

7. Klik på OK, og luk vinduet Børnesikring.

### Beslægtede emner

Hvis en webside ikke åbnes