Koti
Hakemisto

# Käyttörajoitusten asettaminen

Jos sinulla on tietokoneen ylläpito-oikeudet, voit estää toisia käyttäjiä katselemasta muita kuin kirjanmerkkipalkkiin lisättyjä verkkosivuja. He eivät voi kirjoittaa verkko-osoitteita osoitekenttään, käyttää hakukenttää tai muokata kirjanmerkkejä.

Huomaa:Seuraa näitä ohjeita vain, jos käytät Mac OS X 10.4:ää (Tiger). Jos käytät Mac OS X 10.5:tä (Leopard) tai uudempaa, katso tätä ohjetta:

Käyttäjille sallittujen verkkosivustojen valitseminen

## Hyväksyttyjen sivustojen valitseminen käyttäjälle:

1. Kirjaudu sisään käyttäjänä ja avaa Safari.

2. Valitse Safari > Asetukset, osoita Suojaus ja poista valinta kohdasta ”Ota käyttörajoitukset käyttöön”.

3. Syötä ylläpitäjän nimi ja salasana pyydettäessä.

4. Lisää kirjanmerkkipalkkiin niiden sivustojen kirjanmerkit, joilla käymisen haluat sallia käyttäjälle. Poista kaikki muut kirjanmerkit kirjanmerkkipalkista.

   Kun lisäät sivun kirjanmerkkipalkkiin, käyttäjä voi käydä kaikilla saman sivuston sivuilla. Jos esimerkiksi lisäät kirjanmerkin http://www.apple.com/fi/index.html, käyttäjä voi käydä millä tahansa sivuston apple.com sivulla, ei ainoastaan sivulla index.html.

5. Kun olet valmis, valitse Safari > Asetukset, osoita Suojaus ja valitse ”Ota käyttörajoitukset käyttöön”.

6. Kun olet vielä kirjautuneena tietokoneelle käyttäjänä, käy sivustoilla, jotka haluat käyttäjän näkevän, varmistaaksesi, että käyttäjä edelleen pääsee niille.

   Jotkin verkkosivut eivät näytä sisältöä, vaan ohjaavat käyttäjän automaattisesti toiselle sivustolle. Jotta siirto toimisi oikein, molempien sivustojen (alkuperäisen sivuston ja sen, jolle siirrytään) on oltava kirjanmerkkipalkissa.

Käyttörajoitukset eivät estä käyttäjiä katselemasta verkkosivustoja muilla selaimilla. Jos haluat estää käyttäjää käyttämästä muita verkkoselaimia, aseta käyttörajoitukset Finderille ja järjestelmälle Järjestelmäasetusten Käyttäjät-osiossa ja valitse ohjelmat, jotka käyttäjä voi avata.

### Avaa

Avaa Käyttäjät-asetukset