Hjem
Indeks

# Vise artikler med Leser-funksjonen

Leser-funksjonen i Safari gjør det mulig å lese nyhetssaker og andre artikler i et vindu som er optimalisert for lesning. Funksjonen setter sammen alle delene av artikler som strekker seg over flere nettsider, og som brytes opp av reklame, menylinjer og andre objekter på nettsider.

Merk: På Mac-maskiner er Leser-funksjonen kun tilgjengelig hvis du har Mac OS X versjon 10.5 Leopard eller nyere. Hvis du vil ha informasjon om hvordan du oppgraderer Mac OS X, besøker du Mac OS X-nettstedet.

Mac OS X-nettstedet

## Slik bruker du Leser-funksjonen:

- Klikk på Leser-knappen til høyre i Safari-adressefeltet. Leser-knappen vises kun på nettsider som inneholder tekstbaserte artikler.

- Flytt markøren til nederst på midten av siden for å vise en verktøylinje. Hvis du flytter markøren vekk fra verktøylinjen, forsvinner den etter et lite øyeblikk.

- Hvis skriften er for liten eller for stor, klikker du på «Zoom inn» (+) eller «Zoom ut» (-).

- Hvis du vil sende artikkelen med e-post, klikker du på «Send siden med e-post»-knappen.

- Hvis du vil skrive ut artikkelen, klikker du på «Skriv ut denne siden»-knappen.

- Hvis du vil gå tilbake til normal nettsidevisning, klikker du på Leser-knappen til høyre i Safari-adresselinjen.

Hvis en nettside som kan vises ved hjelp av Leser-funksjonen, også er tilgjengelig i en RSS-utgave, kan du vise RSS-versjonen ved å holde ned Leser-knappen og velge Vis RSS fra lokalmenyen.

### Beslektede emner

RSS