Koti
Hakemisto

# Selaaminen välilehdillä

Voit selata verkkosivuja eri välilehdillä samassa Safari-ikkunassa.

Sivujen avaaminen välilehdillä

Jos poistat Välilehdet-asetuksissa ”⌘-osoitus avaa linkin uudella välilehdellä” -valinnan, alla kuvatut Komento-näppäinoikotiet (⌘) avaavat uusia ikkunoita välilehtien sijasta.

- Voit avata linkin verkkosivulla Ctrl-osoittamalla linkkiä ja valitsemalla Avaa linkki uudella välilehdellä.

  Voit myös Komento-osoittaa (⌘) linkkiä.

- Avaa kirjanmerkki kirjanmerkkipalkissa Ctrl-osoittamalla kirjanmerkkiä ja valitsemalla ”Avaa uudella välilehdellä” tai ”Avaa välilehdillä”, jos kirjanmerkki on kokoelma.

  Voit myös Komento-osoittaa (⌘) kirjanmerkkiä.

- Avaa edellinen sivu painamalla Komento-näppäintä (⌘) ja osoittamalla Takaisin- tai Eteenpäin-painikkeita.

- Avaa kirjanmerkkiluettelo tai Top Sites -sivu painamalla Komento-näppäintä (⌘) ja osoittamalla avoimen kirjan symbolia tai Top Sites -symbolia.

- Jos haluat avata uusia välilehtiä useimmille linkeille, jotka normaalisti avaisivat uusia ikkunoita, valitse Safari > Asetukset, osoita Välilehdet ja ”Avaa sivut välilehdillä ikkunoiden sijasta” -ponnahdusvalikosta Automaattisesti.

  Valitse ”Aina” vain jos haluat, että kaikki linkit, jotka normaalisti avaisivat uusia ikkunoita, avaavat uusia välilehtiä, mukaan lukien linkit, jotka on suunniteltu avaamaan tietyllä tavalla muotoiltuja ikkunoita (esimerkiksi pieni käyttäjätunnus- ja salasanavalintataulu).

- Jos haluat yhdistää useita avoimia Safari-ikkunoita yhdeksi ikkunaksi, jossa on useita välilehtiä, valitse Ikkuna > Yhdistä kaikki ikkunat.

Välilehtien avaaminen kirjanmerkkiluettelosta

1. Saat kirjanmerkkiluettelon näkyviin osoittamalla kirjanmerkkipalkissa avoimen kirjan symbolia.

2. Valitse sivupalkissa kokoelma, jossa on avattava kirjanmerkki. Luettelon kirjanmerkit näkyvät oikealla.

   Jos oikealla ei näy kirjanmerkkiluetteloa, vedä Cover Flow -näkymän alla olevaa kahvaa ylöspäin.

3. Valitse avattavat kirjanmerkit ja paina välilyöntinäppäintä.

Välilehtijoukon merkitseminen kokoelmaksi

1. Avaa verkkosivut välilehtinä Safari-ikkunassa.

2. Valitse Kirjanmerkit > Lisää kirjanmerkki näille välilehdille.

3. Anna kirjanmerkille nimi, valitse sijainti ponnahdusvalikosta ja osoita sitten Lisää.

Jos laitat kirjanmerkkipalkkiin kokoelman, voit asettaa kaikki sivut avautumaan välilehdillä, kun osoitat kokoelmaa. Osoita avoimen kirjan symbolia, valitse sivupalkista Kirjanmerkkipalkki ja valitse sitten oikealla olevassa luettelossa kokoelman nimen vieressä oleva Autom. avaus.

Välilehtien uudelleenjärjesteleminen tai siirtäminen

- Järjestä välilehdet uudelleen asettamalla osoitin välilehden päälle ja vetämällä välilehtipalkissa vasemmalle tai oikealle.

- Avaa välilehti toisessa Safari-ikkunassa asettamalla osoitin välilehden päälle ja vetämällä välilehti toiseen Safari-ikkunaan työpöydälle.

- Valitse Ikkuna > Siirrä välilehti uuteen ikkunaan.

Voit tehdä välilehdillä olevien sivujen avaamiseen liittyviä asetuksia valitsemalla Safari > Asetukset ja osoittamalla Välilehdet.

### Tähän liittyvät aiheet

Safarin asetusten määrittäminen