Hjem
Register

# Sikkerhed

Brug vinduet Sikkerhed i Safaris indstillinger til at blokere eller tillade visse typer webindhold, administrere cookies og slå sikkerhedsadvarsler til eller fra.

Bemærk: Hvis du ændrer dine cookie-indstillinger eller fjerner cookies, kan der ske lignende ændringer i cookie-indstillinger i andre programmer.

Mulighed
Beskrivelse

Bedrageriske websteder

Advar når et bedragerisk websted besøges

Safari viser en advarsel, når du prøver at besøge et websted, der er bedragerisk. Hvis du ikke vil se advarslen, skal du fravælge dette afkrydsningsfelt.

Lokalitetstjenester

Websteder må bede om lokalitetsoplysninger

Nogle websteder bruger oplysninger om din aktuelle placering til at levere tjenester og funktioner. Din nøjagtige placering indsnævres vha. data fra Wi-Fi-netværk i nærheden. Hvis du ikke vil have, at websteder skal bede om eller bruge dine lokalitetsoplysninger, skal du fravælge denne mulighed.

Webindhold

Slå tilbehør til

Safari bruger tilbehør til at vise eller afspille multimedieindhold på websider, f.eks. billeder, musik og video. Du blokerer tilbehør ved at fravælge dette afkrydsningsfelt.

Slå Java til

Animationen, interaktive funktioner, timere og andre forbedringer på websider leveres nogle gange af et program, der hedder Java. Du blokerer Java ved at fravælge dette afkrydsningsfelt .

Slå JavaScript til

JavaScript er en softwareteknologi, som sikrer, at visse knapper, online-formularer og andet indhold på websider virker korrekt. Du blokerer JavaScript ved at fravælge dette afkrydsningsfelt .

Bemærk: Hvis du slår JavaScript fra, virker mange websteder ikke korrekt.

Bloker ekstra vinduer

Du blokerer reklamer i ekstra vinduer ved at vælge dette afkrydsningsfelt. Men nogle websteder bruger ekstra vinduer på en ordentlig måde. Du slår hurtigt ekstra vinduer til ved at åbne Safari-menuen og fjerne hakket ud for Bloker ekstra vinduer.

Accepter cookies

Altid

Vælg for altid at acceptere cookies.

Aldrig

Vælg for aldrig at acceptere cookies. Det kan medføre, at du ikke kan bruge visse websteder.

Kun fra steder jeg besøger

Vælg for at afvise cookies fra andre websteder end dem, du åbner. Det kan muligvis forhindre visse annoncører i at lagre cookies på din computer.

Vis cookies

Klik for at se de cookies, du har accepteret. Du kan fjerne cookies, men webstederne kan ikke huske dig, hvis du fjerner deres cookies.

Databaser

Lagring i database

Websteder, der leverer værktøjer til oprettelse og redigering af dokumenter, opbevarer nogle gange dine dokumenter som databaser på computeren. Du kan øge eller formindske den mængde plads, der må bruges til dette formål. Hvis et websted kræver ekstra plads, vises en meddelelse på skærmen.

Vis databaser

Klik for at se evt. databaser, som websteder opbevarer på din disk. Du kan fjerne databaser, men tjenester på websteder vil ikke kunne hente dine oplysninger, hvis du fjerner databaser.

Usikre formularer

Spørg, før der sendes en usikker formular fra et sikkert websted

Sommetider indeholder et websted, der normalt er sikkert, ikke en sikker måde til indsendelse af en formular, f.eks. en, der indeholder din adgangskode eller nummeret på dit kreditkort. Safari viser en meddelelse, hvis det er ved at ske, så du kan annullere handlingen. Hvis du ikke vil se denne advarsel, skal du fravælge dette afkrydsningsfelt.

### Beslægtede emner

sikkerhed