Koti
Hakemisto

# Jos ladattu tiedosto puuttuu

Riippuen siitä, mitä Mac OS X -versiota käytät, Safari tallentaa ladatut tiedostot joko työpöydällesi tai Dockin Tiedostohaut/Lataukset-kansioon. Jos et löydä jotakin lataamaasi, kokeile seuraavaa.

## Ladatun tiedoston etsiminen:

1. Valitse Ikkuna > Lataukset.

2. Saat ladatun tiedoston sijainnin näkyviin tietokoneellasi osoittamalla Lataukset-ikkunassa tiedostonimen vieressä olevaa suurennuslasia.

- Jos lataat levytiedoston, Safari näyttää sen nimen Lataukset-ikkunassa. Jos olet poistanut taltion näkyvistä, Safari näyttää levytiedoston nimen Finderissa.

  Levytiedoston tiedostonimen pääte on ”.dmg”, ja vaikka se ei ole fyysinen levy, sen symboli näyttää kovalevyn symbolilta. Näet levytiedoston sisällön kaksoisosoittamalla sitä.

- Jos lataat internet-levytiedoston, Safari purkaa tiedoston, kopioi sen sisällön ja siirtää sitten levytiedoston roskakoriin. Osoittamalla suurennuslasia näet tiedostojen lataussijaintiin. Jos haluat tallentaa levytiedoston, vedä se pois roskakorista.

Voit myös etsiä kohteita Spotlightin avulla. Spotlight-hakukenttä sijaitsee näytön oikeassa yläkulmassa ja siinä on suurennuslasisymboli.

### Tähän liittyvät aiheet

Tiedostojen lataaminen

Jos lataamisessa on ongelmia

Tiedostojen lataustavan määrittäminen