Hjem
Register

# Tilpasse Safari-vinduet

Safari-vinduet indeholder en værktøjslinje, en bogmærkelinje og en fanelinje øverst og en statuslinje nederst. Du kan skjule, vise og tilpasse disse linjer.

Du viser eller skjuler en linje på følgende måde:

Vælg Oversigt > Skjul værktøjslinje, Skjul bogmærkelinje, Skjul fanelinje eller Skjul statuslinje. Hvis en linje er skjult, ændres kommandoen på Oversigtmenuen til Vis.

Du kan ikke skjule fanelinjen, når der er flere faner i vinduet.

Du tilpasser værktøjslinjen på følgende måde:

1. Vælg Oversigt > Indstil værktøjslinje.

2. Træk knapper til eller fra værktøjslinjen.

3. Du ændrer knappernes rækkefølge ved at trække dem.

4. Klik på OK.

Du kan forbigå disse trin og hurtigt ændre knappernes rækkefølge ved at holde Kommandotasten (⌘) nede og trække knapperne. Denne genvej kan ikke bruges til knapperne Top Sites, Hjem, Historie og Bogmærker (den åbne bog).

Du sikrer, at knapper på værktøjslinjen er synlige, på følgende måde:

Når du ændrer størrelse på et vindue, skjules knapperne på værktøjslinjen, når den bliver mindre. Hvis du vil anføre, at en knap om muligt skal forblive synlig, skal du ctrl-klikke på knappen og vælge Bevar emnet synligt.

Du ændrer bogmærkernes rækkefølge på bogmærkelinjen på følgende måde:

Træk bogmærkerne til deres nye placering.

### Beslægtede emner

Holde bogmærker på bogmærkelinjen