Koti
Hakemisto

# Top Sitesin katseleminen ja muokkaaminen

Safari tunnistaa suosikkisivustosi ja näyttää niiden esikatselut Top Sites -sivulla. Safari valitsee Top Sites -sivustot käyntien tiheyden ja viimeaikaisimpien käyntien perusteella. Kun tutkit verkkoa ja löydät uusia verkkosivustoja, Top Sites -sivu muuttuu vastaamaan kiinnostuksiasi.

Top Sitesin näyttäminen:

Osoita Top Sites -symbolia kirjanmerkkipalkissa.

Kun haluat käydä jollakin Top Sites -sivulla, osoita sen esikatselua. Uutta sisältöä sisältävien sivujen oikeassa yläkulmassa on tähti.

Sivun lisääminen Top Sitesiin:

Osoita Top Sites -sivun Muokkaa-painiketta. Tee sitten jokin seuraavista:

- Avaa verkkosivu toisessa Safari-ikkunassa, korosta sivun osoite osoitekentässä ja vedä osoite Top Sites -sivulle.

- Vedä linkki sähköpostiviestistä, tekstidokumentista, verkkosivusta tai muusta lähteestä Top Sites -sivulle.

- Kirjoita osoite dokumenttiin, korosta osoite ja vedä se Top Sites -sivulle.

Kun olet lisännyt haluamasi sivut, osoita Valmis.

Top Sitesin muokkaaminen:

Osoita Top Sites -sivun Muokkaa-painiketta. Tee sitten jokin seuraavista:

- Jos haluat asettaa jonkin sivun pysymään Top Sitesissa niin, että suositummat sivut eivät korvaa sitä, osoita sivun vasemmassa yläkulmassa olevaa nastasymbolia.

  Voit peruuttaa tämän toiminnon osoittamalla nastasymbolia uudelleen.

- Jos haluat, ettei jokin sivu ikinä näy Top Sitesissa, osoita sivun vasemmassa yläkulmassa olevaa X-symbolia.

- Voit näyttää 24, 12, tai 6 verkkosivun esikatselua osoittamalla Pieni, Keskikokoinen tai Suuri.

- Voit järjestää sivuja uudelleen vetämällä niitä.

Kun olet tehnyt haluamasi muutokset, osoita Valmis.

### Tähän liittyvät aiheet

Safari-ikkunan muokkaaminen