Hjem
Indeks

# Slette loggen

Logglisten i Safari er en oversikt over nettsider du har besøkt. Listen hjelper deg med å gå tilbake til disse sidene, men det kan hende at du vil slette informasjonen av hensyn til personvern.

Slik sletter du hele listen:

Velg Logg > Slett Logg, og klikk deretter på Tøm.

Hvis du vil slette Top Sites i tillegg til loggen, markerer du «Nullstill Top Sites også». Top Sites-siden er basert på nettleserloggen.

Slik sletter du enkeltobjekter i listen:

1. Klikk på boksymbolet i bokmerkelinjen.

2. Klikk på Logg i Samlinger-listen til venstre.

3. Marker objektene du vil slette, i listen med bokmerker til høyre, og trykk deretter på slettetasten.

   Hvis bokmerkelisten ikke vises til høyre, drar du håndtaket under Cover Flow-visningen oppover.

Slik angir du hvor lenge enkeltobjekter skal oppbevares før de slettes automatisk:

1. Velg Safari > Valg, og klikk deretter på Generelt.

2. Velg et alternativ fra lokalmenyen «Fjern loggobjekter».

### Beslektede emner

Privat nettlesing

Nullstille Safari