Hjem
Indeks

# Bruke faner

Du kan vise nettsider som separate faner i Safari-vinduet.

Åpne sider i faner

Hvis du fjerner markeringen for «⌘-klikk åpner en kobling i en ny fane» i Faner-panelet, vil snarveiene nedenfor som bruker Kommando-tasten (⌘), åpne nye vinduer i stedet for faner.

- Hvis du vil åpne en kobling fra en nettside, Kontroll-klikker du på koblingen og velger «Åpne kobling i ny fane».

  Du kan også Kommando (⌘)-klikke på koblingen.

- Hvis du vil åpne et bokmerke i bokmerkelinjen, Kontroll-klikker du på bokmerket og velger «Åpne i ny fane», eller «Åpne i faner» hvis bokmerket er en samling.

  Du kan også Kommando (⌘)-klikke på bokmerket.

- Hvis du vil åpne en side du har besøkt tidligere, holder du nede Kommando-tasten (⌘) og klikker på Fram- eller Tilbake-knappen.

- Hvis du vil åpne bokmerkelisten eller Top Sites-siden, holder du nede Kommando-tasten (⌘) og klikker på boksymbolet eller Top Sites-symbolet.

- Hvis du vil åpne nye faner for de fleste koblinger som vanligvis åpnes i egne vinduer, velger du Safari > Valg, klikker på Faner og velger deretter Automatisk fra lokalmenyen «Åpne sider i faner i stedet for vinduer».

  Velg Alltid kun hvis du vil at alle koblinger som vanligvis åpnes i egne vinduer, skal åpnes i nye faner, inkludert koblinger som er spesielt utformet for å åpnes i egne vinduer (for eksempel en liten brukernavn- og passorddialogrute).

- Hvis du vil slå sammen flere åpne Safari-vinduer i ett enkelt vindu med flere faner, velger du Vindu > Slå sammen alle vinduer.

Åpne faner fra bokmerkelisten

1. Klikk på boksymbolet i bokmerkelinjen for å vise bokmerkelisten.

2. I sidepanelet markerer du samlingen som inneholder bokmerkene du vil åpne. Bokmerkene i samlingen vises til høyre.

   Hvis bokmerkelisten ikke vises til høyre, drar du håndtaket under Cover Flow-visningen oppover.

3. Marker bokmerkene du vil åpne, og trykk på mellomromstasten.

Gjøre flere faner om til en bokmerkesamling

1. Åpne nettsidene som faner i et Safari-vindu.

2. Velg Bokmerker > «Legg til bokmerker for disse fanene».

3. Gi bokmerket et navn, velg en plassering fra lokalmenyen, og klikk deretter på Legg til.

Hvis du plasserer samlingen i bokmerkelinjen, kan du åpne alle sidene i faner ved å klikke på samlingen. Klikk på boksymbolet, marker Bokmerkelinje i sidepanelet, og marker deretter Autoklikk-avkrysningsruten ved siden av navnet på samlingen i listen til høyre.

Endre rekkefølgen på eller flytte faner

- Hvis du vil endre rekkefølgen på faner, plasserer du markøren på en fane, holder nede museknappen og flytter fanen til venstre eller høyre i fanelinjen.

- Hvis du vil åpne en fane i et annet Safari-vindu, plasserer du markøren på en fane, holder nede museknappen og flytter fanen til et annet Safari-vindu eller skrivebordet.

- Velg Vindu > «Flytt fane til nytt vindu».

Hvis du vil endre innstillinger for åpning av sider i faner, velger du Safari > Valg og klikker på Faner.

### Beslektede emner

Angi Safari-valg