Koti
Hakemisto

# Etsiminen historiasta

Jos haluat palata verkkosivulle, jonka osoitetta et muista, voit etsiä osoitteen selaushistoriasta. Historia sisältää oletusarvoisesti avaamasi sivut noin kuukauden ajalta.

Etsiminen osoitekenttää käyttämällä:

Poista Safari-ikkunan yläreunassa olevassa osoitekentässä oleva teksti ja kirjoita sana tai lause. Näkyviin tulee luettelo ehdotuksia, mukaan lukien sivuja historiasta. Jos haluamaasi sivua ei näy, suorita täysi haku koko selaushistoriasta valitsemalla ”Etsi historiasta”.

Osoitteen hakeminen selaushistoriasta:

1. Valitse Historia > Näytä Top Sites -seinä tai osoita kirjanmerkkipalkissa Top Sites -painiketta.

2. Kirjoita Top Sites -hakukenttään sana tai fraasi.

Hakutulokset näkyvät välittömästi. Selaa verkkosivun esikatseluita käyttämällä vaakasuuntaista vierityspalkkia ja soita sitten sivua, jota haluat katsella. Verkkosivun osoite ja edellisen katselun päivämäärä näkyvät sen esikatselun alla.

Etsiminen kirjanmerkkiluetteloa käyttämällä:

1. Osoita kirjanmerkkipalkin vasemmassa päässä olevaa avoimen kirjan symbolia.

2. Valitse Kokoelmaluettelossa Historia.

3. Kirjoita etsittävä sana tai lause kirjanmerkkiluettelon oikeassa yläkulmassa olevaan hakukenttään. Hakutulokset tulevat näkyviin samalla kun kirjoitat.

Kaksi painiketta, Kaikki ja Historia näkyvät hakutulosluettelon yläpuolella. Etsi viimeksi katsotuista verkkosivuista osoittamalla Historia tai osoita Kaikki etsiäksesi sekä viimeksi katsotuista verkkosivuista sekä kaikista kirjanmerkeistäsi.

Etsiminen käyttäen Spotlightia:

1. Osoita näytön oikeassa yläkulmassa olevaa Spotlight-symbolia.

2. Kirjoita sana tai fraasi. Samalla kun kirjoitat, näkyviin tulee hakutulosten luettelo, jossa näkyvät kaikki kirjoitustasi vastaavat kirjanmerkit.

   Mac OS X 10.5 Leopardissa ja uudemmissa tulokset sisältävät myös selaushistoriassa olevia verkkosivuja.

### Tähän liittyvät aiheet

Tiedon etsiminen verkosta

Aiheiden etsiminen RSS-sivuilta

Kirjanmerkkien tekeminen verkkosivuista