Koti
Hakemisto

# Verkkosivuilla käyminen

Verkkosivulle voi siirtyä useilla eri tavoilla: osoittamalla linkkiä, kirjanmerkkiä tai Top Sites -esikatselua tai kirjoittamalla verkkosivun osoitteen.

Verkkosivulle siirtyminen osoitekenttää käyttäen:

1. Korosta mikä tahansa osoitekentässä (Safari-ikkunan yläosassa) tällä hetkellä oleva teksti.

2. Kirjoita kaikki tai osa verkkosivun otsikosta, nimestä tai osoitteesta (URL). Jos olet vieraillut sivulla tai kirjanmerkinnyt sen, Safari täydentää kentän automaattisesti todennäköisimmällä osoitteella.

3. Jos Safarin ehdottama sivusto on oikea, pääset sivustolle painamalla rivinvaihtonäppäintä. Jos ehdotettu sivusto ei ole se, jolle halusit siirtyä, tarkista ehdotusluettelo, joka on tehty kirjanmerkkiesi ja selaushistoriasi perusteella. Osoita sivustoa, jolla haluat käydä.

Verkkosivulle siirtyminen linkkiä käyttämällä:

Osoita linkkiä. Linkkejä verkkosivuille on useissa eri paikoissa:

- Verkkosivut: Verkossa on hyvin vähän umpikujia, sillä useimmilla sivuilla on linkkejä monille muille sivuille. Osoita näitä linkkejä, kun haluat siirtyä eteenpäin ja tutkia.

- Sähköpostiviestit: Ihmiset lähettävät usein linkkejä sähköpostiviesteissä. Osoita linkkejä vain, jos lähettäjä on luotettava.

- Osoitekirja: Pääset osoitekirjaan tallennetulle verkkosivustolle suoraan osoittamalla linkkiä. (Voit myös lisätä verkkosivustoja osoitekirjasta kirjanmerkkiluetteloon.)

- Muut dokumentit: Dokumentit, jotka eivät ole verkkosivuja, saattavat sisältää linkkejä, joita voit osoittaa verkkosivujen avaamiseksi. Jos näet jotakin, joka muistuttaa verkko-osoitetta, mutta sitä ei voi osoittaa, kokeile tehdä näin: kopioi osoite, avaa Safari, sijoita osoite Safarin osoitekenttään (Safari-ikkunan yläosassa) ja paina rivinvaihtonäppäintä. Jos osoite on toimiva, Safari avaa sitä vastaavan verkkosivun.

Verkkosivulle siirtyminen kirjanmerkkiä käyttämällä:

- Osoita kirjanmerkkiä kirjanmerkkipalkissa Safari-ikkunan yläosassa.

- Valitse kirjanmerkki Kirjanmerkkivalikosta.

Kun haluat katsella ja järjestellä kirjanmerkkejä, osoita kirjanmerkkipalkissa olevaa avoimen kirjan symbolia. Lisätietoja kirjanmerkkien lisäämisestä ja hallinnasta:

Kirjanmerkkien tekeminen verkkosivuista

### Tähän liittyvät aiheet

Käydyille verkkosivuille palaaminen