Hjem
Register

# Oprette en Web Clip-widget

Du kan gøre en del af din yndlingswebside til Web Clip-widget og føje den til Dashboard. Når indholdet af websiden opdateres, opdateres din Web Clip-widget også. Når du klikker på en Web Clip-widget i Dashboard, åbner den webside, du brugte til at oprette den med.

Bemærk: Du kan kun bruge Web Clip-widgets, hvis du har Mac OS X v10.5 Leopard eller en nyere version. Du kan få oplysninger om opgradering af Mac OS X på webstedet om Mac OS X.

Webstedet om Mac OS X

## Du opretter en widget på følgende måde:

1. Åbn Safari, og gå til den webside, du vil gøre til en widget.

2. Vælg Arkiv > “Åbn i Dashboard”.

3. Flyt markøren rundt for at vælge den del af websiden, der skal være en widget. Når du har fremhævet det ønskede, skal du klikke på det.

4. Du kan evt. ændre placering af den fremhævede del ved at trække. Du ændrer størrelse på den ved at trække de runde håndtag i siderne.

5. Når du er færdig med at justere omridset, skal du klikke på Tilføj.

   Dashboard vises sammen med webklippet.

6. Du tilpasser din widget ved at holde musens markør over dens nederste højre hjørne. Klik på Infoknappen (i), når den vises, og vælg derefter en eller flere af følgende muligheder:

Tema: Vælg et udseende til din widget.

Afspil kun lyd i Dashboard: Hvis din widget er et lyd- eller videoklip, skal du vælge dette afkrydsningsfelt, hvis lyden ikke længere skal afspilles, når du lukker Dashboard.

Rediger: Klik på Rediger for at ændre størrelse på din widget eller ændre placeringen af indholdet. Træk indholdet rundt for at vælge en anden placering, og træk i nederste højre hjørne af webklippet for at ændre størrelse på det.

En Web Clip-widget forbliver i Dashboard, indtil du fjerner den. Hvis du fjerner en Web Clip-widget, kan du kun få den tilbage ved at oprette den igen.

Du kan oprette lige så mange Web Clip-widgets, som du vil.