Hjem
Indeks

# Håndtere informasjonskapsler (cookies)

Hvis du er bekymret for informasjonskapsler, kan du stille inn hvordan Safari skal håndtere dem.

Viktig: Hvis du endrer innstillinger for informasjonskapsler eller fjerner informasjonskapsler, kan det medføre lignende endringer i andre programmer, inkludert Dashboard.

## Slik endrer du informasjonskapselinnstillinger:

1. Velg Safari > Valg, og klikk deretter på Sikkerhet.

2. I delen «Godta informasjonskapsler» angir du om og når Safari skal godta informasjonskapsler fra nettsteder. Hvis du vil ha en forklaring av valgene, klikker du på Hjelp-knappen (ser ut som et spørsmålstegn).

3. Hvis du vil vise mer informasjon om informasjonskapslene som er arkivert på maskinen, klikker du på Vis informasjonskapsler. Følgende informasjon vises for hver informasjonskapsel:

- Nettstedet som oppbevarer informasjonskapselen.

- Navn.

- Bane, eller plassering, på maskinen.

- Sikkerhetsstatus. Informasjonskapsler merket med «sikker» sendes via en kryptert forbindelse.

- Utløpsdato (når den vil bli fjernet fra maskinen)

- Innhold (vanligvis en kodestreng)

Hvis du har stilt inn at Safari skal blokkere informasjonskapsler, må du kanskje godta informasjonskapsler midlertidig for å åpne en side. Gjenta trinnene ovenfor, og velg Alltid. Når du er ferdig med siden, slår du av informasjonskapsler igjen og fjerner informasjonskapslene for siden.

### Beslektede emner

Hva er informasjonskapsler?

Fjerne informasjonskapsler

Privat nettlesing