Koti
Hakemisto

# Vilpillisten verkkosivustojen välttäminen

Kun siirryt suojatulle verkkosivulle, esim. verkkopankkiin, Safari tarkastaa sivuston varmenteen ja vertaa sitä tunnetusti aitoihin varmenteisiin. Jos Safari ei tunnista verkkosivun varmennetta tai sivustolla ei ole varmennetta, Safari ilmoittaa siitä sinulle.

Lisätietoja Safarista ja varmenteista saat tästä ohjeesta:

Varmenteet ja turvallisuussivut

## Varmennevaroitukseen reagoiminen:

- Osoita Näytä varmenne ja tutki varmenne epäilyttävien tietojen varalta.

- Etsi viestiä, jossa sanotaan ”Varmenteen allekirjoitti ei-luotettu myöntäjä”. Jos näet tämän viestin, osoita Kumoa äläkä siirry verkkosivustolle.

- Osoita Lisätiedot-sanan vieressä olevaa kolmiota. Tarkista, että nimi- ja organisaatio-osien tiedot täsmäävät verkkosivuston omistajan henkilöllisyyttä tai organisaatiota. Jos tiedoissa on mitään epätavallista tai odottamatonta, osoita Kumoa äläkä siirry verkkosivustolle.

- Jos siirryt verkkosivustolle, tarkista osoite Safarin työkalupalkista huolellisesti varmistaaksesi, että haluamasi sivun osoite on oikein. Osoitteen tulisi alkaa ”https://” ja verkkosivuston nimen tulisi olla kirjoitettu oikein. Joskus vilpilliset verkkosivustot tekeytyvät luotettaviksi verkkosivustoiksi muuttamalla luotettavan verkkosivuston osoitteesta yhden tai kaksi kirjainta.

- Ota yhteyttä sivuston ylläpitäjään, kerro ongelma ja pyydä lisätietoja.

Jos jatkat, varmenne tallennetaan tietokoneeseesi eikä varoitusta enää näytetä tälle verkkosivustolle ennen kuin käynnistät Safarin uudelleen. Jos haluat, voit poistaa varmenteen myöhemmin Avainnipun käytön avulla. Ohjeita saat avaamalla Avainnipun käytön ja valitsemalla Ohjeet > Avainnipun käyttö -ohjeet.

### Tähän liittyvät aiheet

Turvallisten verkkosivujen tunnistaminen

Mitä on ”phishing”?

### Avaa

Avaa Avainnipun käyttö