Hjem
Register

# Holde bogmærker på Bogmærkemenuen

Du kan føje bogmærker til Bogmærkemenuen, så de er nemmere at finde.

Du føjer bogmærker til Bogmærkemenuen på følgende måde:

1. Gå til den webside, du vil oprette et bogmærke til. Hvis du bruger faner, kan du åbne flere websider i faner for at oprette bogmærker til dem som en samling.

2. Vælg Bogmærker > Tilføj bogmærke eller Bogmærker > “Føj bogmærke til disse faner”.

3. Skriv et navn til bogmærket eller samlingen i den viste dialog.

4. Åbn lokalmenuen, vælg Bogmærkemenuen, og klik derefter på Tilføj.

Du tilføjer et bogmærke hurtigt ved at klikke på knappen Tilføj (+) på værktøjslinjen.

Du fjerner bogmærker fra Bogmærkemenuen på følgende måde:

1. Klik på symbolet for den åbne bog for at se bogmærkelisten.

2. Klik på Bogmærkemenu på listen Samlinger i indholdsoversigten.

3. På bogmærkelisten til højre skal du vælge et eller flere bogmærker, som du vil fjerne, og trykke på Slettetasten.

   Hvis du ikke kan se bogmærkelisten, fordi Cover Flow-oversigten dækker den, skal du trække håndtaget under Cover Flow-rulleskakten opad.

### Beslægtede emner

Holde bogmærker på bogmærkelinjen

Holde samlinger på bogmærkelinjen eller Bogmærkemenuen

Organisere bogmærker