Hjem
Register

# Privat browser

Når du udforsker internettet, opbevarer Safari oplysninger om de websteder, du besøger, inkl. indholdet og evt. brugernavne og adgangskoder, du indtaster. Andre personer, der bruger din computer, kan se disse oplysninger. Hvis du ikke vil have lagret disse oplysninger, skal du bruge privat browser:

Privat browser er altid slået fra, når du åbner Safari, selvom det var slået til, da du sidst sluttede Safari.

Du slår privat browser til på følgende måde:

1. Vælg Safari > Privat browser.

2. Klik på OK, når du ser en bekræftelse. Knappen Privat vises i adressefeltet for at vise, at privat browser er slået til.

Du springer bekræftelsen over ved at holde Alternativtasten nede, når du vælger Privat browser.

Du slår privat browser fra på følgende måde:

1. Vælg Safari > Privat browser (så hakket forsvinder), eller klik på knappen Privat i adressefeltet.

2. Luk alle vinduer, du har brugt til at se private oplysninger.

Hvis du ikke lukker vinduerne, kan andre brugere se disse sider vha. knapperne Frem og Tilbage.

Hvis du har glemt at slå privat browser til:

Vælg Safari > Nulstil Safari, når du er færdig.

Når privat browser er slået til, føjes websider ikke til historielisten, navnene på overførsler fjernes fra vinduet Overførsler, når overførslerne er færdige, oplysninger arkiveres ikke til Auto-udfyld, og søgninger føjes ikke til lokalmenuen i søgefeltet. Websteder, som lagrer databaser på din computer, kan ikke ændre databaserne, så de tjenester, der normalt er tilgængelige på disse steder, virker måske på en anden måde, indtil du slår privat browser fra.

Alle ændringer i cookies tilsidesættes, når du slår privat browser fra.

Vigtigt: Privat browser fjerner kun navnene på de emner, du har overført, i vinduet Overførsler. Hvis du vil fjerne emnerne, skal du slette dem.

### Beslægtede emner

Nulstille Safari