Hjem
Register

# Hvis et overført arkiv mangler

Afhængigt af hvilken version af Mac OS X du har, arkiverer Safari overførte arkiver på skrivebordet eller i mappen Overførsler i Dock. Hvis du ikke kan finde noget, du har overført, kan du prøve følgende:

## Du finder et arkiv, du har overført, på følgende måde:

1. Vælg Vindue > Overførsler.

2. Klik på forstørrelsesglasset ud for arkivnavnet i vinduet Overførsler for at se, hvor arkivet findes på computeren.

- Hvis du overfører et diskbillede, vises Safari navnet på disken i vinduet Overførsler. Hvis du har skubbet enheden ud, viser Safari diskbilledarkivet i Finder.

  Et diskbillede har endelsen “dmg”, og selvom det ikke er en fysisk disk, ligner symbolet en harddisk. Du viser indholdet af et diskbillede ved at dobbeltklikke på det.

- Hvis du overfører et internetdiskbillede, dekomprimerer Safari arkivet og kopierer indholdet til det sted, som er valgt til overførte arkiver, hvorefter diskbilledet bliver flyttet til papirkurven. Hvis du klikker på forstørrelsesglasset, vises indholdet på det sted, som er valgt til overførte arkiver. Hvis du vil beholde diskbilledet, skal du trække det ud af papirkurven.

Du kan også søge efter emner vha. Spotlight. Spotlight-søgefeltet findes i øverste højre hjørne af skærmen og har et symbol for et forstørrelsesglas.

### Beslægtede emner

Overføre arkiver

Hvis du har problemer med overførsel

Anføre, hvordan arkiver skal overføres