Hjem
Register

# Se PDF-arkiver

Når du klikker på en henvisning til et PDF-arkiv, viser Safari det i browservinduet med en værktøjslinje, så du bedre kan se arkivet.

## Du bruger PDF-fremviserværktøjerne på følgende måde:

- Hvis du vil se værktøjslinjen, skal du flytte markøren til bunden og midten af siden. Hvis du flytter markøren væk fra værktøjslinjen, forsvinder den efter et øjeblik.

  Der er fire knapper på værktøjslinjen. Peg på hver knap for at se, hvad den gør.

- Hvis skriften er for lille eller for stor, kan du klikke på knapperne “Zoom ind” (+) og “Zoom ud” (-).

- Hvis du vil se PDF-dokumentet i Billedfremviser, skal du klikke på knappen “Åbn PDF i Billedfremviser”. Når Billedfremviser åbnes, skal du vælge Hjælp > Hjælp til Billedfremviser, hvis du vil læse mere om, hvordan du kan se PDF-dokumenter.

- Du arkiverer PDF-dokumentet på harddisken ved at klikke på knappen “Arkiver PDF i mappe til hentede emner”.