Hjem
Register

# Holde samlinger på bogmærkelinjen eller Bogmærkemenuen

Du kan opbevare samlinger (mapper) med bogmærker på bogmærkelinjen eller Bogmærkemenuen, så du hurtigt kan få adgang til dem.

Du anbringer en samling på bogmærkelinjen på følgende måde:

1. Klik på symbolet for den åbne bog for at se bogmærkelisten.

2. Klik på Bogmærkelinje på listen Samlinger. Alle bogmærker, der i øjeblikket findes på bogmærkelinjen, vises til højre.

3. Find på listen Samlinger den samling, du vil føje til bogmærkelinjen, og træk den til bogmærkelisten til højre.

4. Hvis du vil åbne alle bogmærker i en samling som et sæt faner, når du klikker på den pågældende samling, skal du vælge afkrydsningsfeltet i kolonnen Automatisk klik ud for navnet på samlingen.

Du anbringer en samling på Bogmærkemenuen på følgende måde:

1. Klik på symbolet for den åbne bog for at se bogmærkelisten.

2. Klik på Bogmærkemenu på listen Samlinger. Alle bogmærker, der i øjeblikket findes på Bogmærkemenuen, vises til højre. (Som udgangspunkt er der måske ingen bogmærker på Bogmærkemenuen.)

3. Find på listen Samlinger den samling, du vil føje til Bogmærkemenuen, og træk den til bogmærkelisten til højre.

Du åbner en samling på følgende måde:

- Klik på samlingens navn på bogmærkelinjen eller Bogmærkemenuen, og vælg det ønskede bogmærke, eller vælg “Åbn i faner”.

- Hvis nogle af samlingerne indeholder RSS-feeds, kan du også vælge Vis alle RSS-artikler for at se artiklerne på en enkelt side.

### Beslægtede emner

Holde bogmærker på Bogmærkemenuen

Holde bogmærker på bogmærkelinjen