Koti
Hakemisto

# Varmenteet ja turvallisuussivut

Varmenne on tiedosto, joka auttaa pitämään verkkoviestinnän suojattuna. Siitä käytetään myös nimityksiä ”digitaalinen varmenne” ja ”julkisen avaimen varmenne”.

Varmenteita julkaisevat tunnetut organisaatiot, kuten VeriSign, Inc. tai RSA Data Security, Inc. Kun siirryt suojatulle verkkosivulle, esim. verkkopankkiin, Safari tarkastaa sivuston varmenteen ja vertaa sitä tunnetusti aitoihin varmenteisiin. Jos Safari ei tunnista verkkosivun varmennetta tai sivustolla ei ole varmennetta, Safari ilmoittaa siitä sinulle.

Joillakin verkkosivustoilla on laajennetut varmennusvarmenteet, niin sanotut EV-varmenteet, jotka vaativat laajempaa varmennetoimittajien tekemää tutkimusta. Safari tukee EV-varmenteita.

Suojattu verkkosivusto ja Safari salaavat yhdessä tiedot, joita vaihdat sivuston kanssa. Salaukseen käytetty avain sisältyy sivuston turvallisuusvarmenteeseen. Kukaan ei pysty lukemaan lähetettäviä tietoja. Salaus suojaa kirjautumistietoja, luottokorttinumeroita, osoitteita ja muita luottamuksellisia tietoja.

Jos sinun täytyy käyttää verkkosivustoa, joka vaatii henkilökohtaista varmennetta, sinulle annetaan varmenne ja ohjeet sen asentamista varten. Kun varmenne on asennettu, voit saada automaattisesti todennetun pääsyn verkkosivustolle. Jos et pääse verkkosivustolle, ota yhteyttä sivuston ylläpitäjään.

### Tähän liittyvät aiheet

Turvallisten verkkosivujen tunnistaminen

Turvallisuusvaroitusten kytkeminen pois päältä