Hjem
Indeks

# Nullstille Safari

Hvis du bruker en delt maskin eller en maskin flere har tilgang til, vil du kanskje nullstille Safari slik at andre ikke kan se hvilke nettsteder du har besøkt, og annen informasjon om hvordan du har brukt Safari.

Viktig:Programtillegg – små programmer som utfører bestemte oppgaver, for eksempel avspilling av mediafiler – installeres ofte for å utvide funksjonaliteten til datamaskiner. Noen programtillegg oppbevarer informasjon om hvilke nettsteder du besøker. Slik informasjon slettes ikke når du nullstiller Safari, så det er mulig at du ikke får fjernet loggen helt ved å nullstille Safari.

## Slik nullstiller du Safari:

1. Velg Safari > Nullstill Safari.

2. Fjern markeringen for objekter du ikke vil nullstille:

Slett logg: Sletter listen over nettsider du har besøkt.

Nullstill Top Sites: Sletter endringer du har gjort for Top Sites, for eksempel å legge til eller feste et nettsted. Hvis du også sletter loggen, går Top Sites-siden tilbake til å vise nettsideforhåndsvisningene som ble vist da du installerte Safari 5.

Fjern alle forhåndsvisningsbilder for nettsider: Fjerner miniatyrbilder Safari har arkivert av nettsider du har besøkt.

Tøm bufferen: Fjerner nettsider du har besøkt, fra området på datamaskinen der Safari midlertidig arkiverer disse. Bufferen gjør at nettsider lastes inn raskere. Du vil derfor kanskje legge merke til at noen nettsider tar lengre tid å laste inn første gangen du åpner dem etter å ha tømt bufferen.

Tøm Nedlastinger-vinduet: Tømmer listen med filer du har lastet ned fra nettsteder. Det er bare navnene som fjernes. Filene blir værende på disken til du fjerner dem.

Fjern alle informasjonskapsler: Fjerner informasjonskapsler som nettsteder har arkivert på maskinen.

Fjern alle nettstedsymboler: Fjerner nettstedsymboler, som er små bilder som identifiserer nettsteder på Internett. De vises i adressefeltet, bokmerkelisten og andre steder i Safari. Disse symbolene er arkivert på datamaskinen.

Fjern arkiverte navn og passord: Fjerner brukernavn og passord som Safari automatisk fyller ut (når Autoutfyll-funksjonen er slått på) på nettsteder som krever brukernavn og passord.

Fjern annen skjematekst i Autoutfyll: Fjerner noe personlig informasjon, for eksempel telefonnumre, som Safari bruker til automatisk utfylling av skjemaer på nettsider (når Autoutfyll-funksjonen er slått på). Du fjerner ikke informasjon fra Adressebok ved å fjerne Autoutfyll-informasjon.

Lukk alle Safari-vinduer: Hvis du ikke lukker alle Safari-vinduer, kan andre bruke Fram- og Tilbake-knappene til å vise nettsidene du har besøkt.

Nullstill alle stedsadvarsler: Fjerner all informasjon som nettsider har lagret om plasseringen din.

3. Klikk på Nullstill.

Når du nullstiller Safari, fjernes alle informasjonskapsler og arkiverte passord og all arkivert Autoutfyll-informasjon, ikke bare det som er arkivert etter at du åpnet Safari. Informasjonskapsler som er arkivert av andre programmer, kan også bli fjernet.

### Beslektede emner

Hva er informasjonskapsler?