Hjem
Register

# Certifikater og sikre websteder

Et certifikat er et arkiv, der sørger for sikker webkommunikation. Det kaldes også for et digitalt certifikat og et offentligt nøglecertifikat.

Certifikater udstedes af godkendte organisationer som VeriSign, Inc. og RSA Security, Inc. Når du besøger en sikker webside – f.eks. din netbank – kontrollerer Safari webstedets certifikat og sammenligner det med gyldige certifikater. Hvis Safari ikke genkender webstedets certifikat, eller hvis webstedet ikke har et, viser Safari en meddelelse herom.

Nogle websteder har såkaldte “EV-certifikater” (extended validation-certifikater), som kræver, at certifikatmyndighederne foretager grundigere undersøgelser. Safari understøtter EV-certifikater.

Et sikkert websted og Safari samarbejder om at kryptere evt. oplysninger, du udveksler med webstedet. Den nøgle, der bruges til kryptering, er indeholdt i webstedets sikkerhedscertifikat. Der er ingen, der kan læse oplysningerne, mens de sendes. På den måde beskyttes dine log ind-oplysninger, kreditkortnumre, adresser og andre hemmelige data.

Hvis du har brug for at oprette forbindelse til et websted, der kræver et personligt certifikat, bliver du udstyret med et certifikat og en vejledning til at installere det. Når certifikatet er installeret, bliver du automatisk godkendt og får adgang til webstedet. Hvis du ikke kan få adgang til webstedet, skal du kontakte webstedets administrator.

### Beslægtede emner

Identificere sikre websteder

Slå sikkerhedsadvarsler fra