Hjem
Indeks

# Vise og tilpasse Top Sites

Safari finner ut hva som er favorittnettstedene dine, og viser forhåndsvisninger av dem på Top Sites-siden. Safari velger Top Sites-nettsider basert på hvor ofte du besøker dem, og hvor lenge det er siden forrige gang du besøkte nettsiden. Etter hvert som du utforsker Internett og finner nye nettsteder, endres Top Sites-siden for å gjenspeile interessene dine.

Slik viser du Top Sites-siden:

Klikk på Top Sites-symbolet i bokmerkelinjen.

Klikk på en forhåndsvisning i Top Sites for å gå til nettsiden. Sider med nytt innhold, har en stjerne øverst til høyre.

Slik legger du til en nettside på Top Sites-siden:

Klikk på Rediger-knappen på Top Sites-siden. Gjør ett av følgende:

- Åpne nettsiden i et nytt Safari-vindu, marker adressen til nettsiden i adresselinjen, og flytt adressen til Top Sites-siden.

- Flytt en kobling fra en e-postmelding, et tekstdokument, en nettside eller en annen kilde til Top Sites-siden.

- Skriv inn adressen i et dokument, marker adressen, og flytt den til Top Sites-siden.

Når du er ferdig med å legge til sider, klikker du på Ferdig.

Slik tilpasser du Top Sites-siden:

Klikk på Rediger-knappen på Top Sites-siden. Gjør ett av følgende:

- Hvis du vil angi at en nettside alltid skal vises på Top Sites-siden og ikke erstattes med andre sider du besøker oftere, klikker du på tegnestiftsymbolet øverst til venstre på nettsiden.

  Du gjør om denne handlingen ved å klikke på tegnestiftsymbolet igjen.

- Hvis du vil angi at en nettside aldri skal vises på Top Sites-siden, klikker du på krysset øverst til venstre på nettsiden.

- Klikk på Liten, Middels eller Stor for å vise henholdsvis 24, 12 eller 6 forhåndsvisninger av nettsider.

- Flytt nettsidene for å endre rekkefølgen.

Når du er ferdig med å gjøre endringer, klikker du på Ferdig.

### Beslektede emner

Tilpasse Safari-vinduet