Hjem
Indeks

# Organisere bokmerker

Du bruker bokmerkelisten for å organisere bokmerker.

Merk: Du vil ha én eller flere av følgende spesialsamlinger som ikke kan flyttes eller endres: Logg, Adressebok, Bonjour og Alle RSS-strømmer.

Slik viser du bokmerkelisten:

1. Klikk på boksymbolet. I sidepanelet til venstre vises samlinger, for eksempel Logg, Bokmerkelinje og Bokmerker-meny, som allerede er klare. Hvis du har lagt til dine egne samlinger, vises de også i sidepanelet.

2. Klikk på navnet til en samling for å vise innholdet i samlingen.

Hvis du ikke ser listen over bokmerker fordi den dekkes av Cover Flow-visningen, flytter du håndtaket under Cover Flow-rullefeltet.

Slik oppretter du en ny samling:

1. Klikk på Legg til-knappen (+) nederst i sidepanelet. Et mappesymbol vises i sidepanelet.

2. Endre navnet «mappe uten navn» til det navnet du vil bruke.

Slik legger du til en undermappe i en samling:

- Marker samlingen, og klikk deretter på Legg til-knappen (+) nederst i listen over bokmerker til høyre.

- Du kan også flytte en samling inn i en annen.

Slik flytter og kopierer du bokmerker:

1. Marker samlingen som inneholder bokmerket.

2. Flytt bokmerket fra bokmerkelisten til sidepanelet til venstre, og slipp bokmerket i samlingen du vil flytte bokmerket til.

   Hvis du vil ha bokmerket i begge samlingene, holder du nede Tilvalg-tasten mens du flytter.

Slik endrer du rekkefølge på bokmerker og samlinger:

Flytt objektene oppover og nedover. Du kan endre rekkefølge kun på samlinger du har lagt til selv.

Innstillingene i Bokmerker-valg påvirker også hvordan bokmerkene er organisert, og de bestemmer om bokmerker fra adresseboken og fra enheter i lokalnettverket er inkludert.

### Beslektede emner

Legge til og bruke bokmerker i Bokmerker-menyen

Legge til og bruke bokmerker i bokmerkelinjen