Hjem
Indeks

# Sikkerhet-valg

Bruk Sikkerhet-panelet i Safari-valg for å blokkere eller tillate bestemte typer nettinnhold, håndtere informasjonskapsler og slå sikkerhetsadvarsler av og på.

Merk: Hvis du endrer innstillinger for informasjonskapsler eller fjerner informasjonskapsler, kan det medføre lignende endringer i andre programmer.

Valg
Beskrivelse

Forfalskede nettsteder:

Varsle ved åpning av forfalskede nettsteder

Safari viser en melding når du forsøker å gå til et nettsted som har blitt rapportert som forfalsket. Hvis du ikke vil at advarselen skal vises, fjerner du markeringen fra denne avkrysningsruten.

Stedstjenester

Tillat at nettsteder ber om stedsinformasjon

Noen nettsteder bruker informasjon om din plassering for å kunne tilby bestemte tjenester og funksjoner. Plasseringen din beregnes utifra plasseringen til Wi-Fi-nettverk i nærheten. Hvis du ikke vil at nettsteder skal komme med forespørsel om eller bruke informasjon om plasseringen din, fjerner du markeringen av dette valget.

Nettinnhold

Aktiver programtillegg

Safari bruker programtillegg til å vise eller spille av multimedieinnhold på nettsider, for eksempel bilder, musikk og video. Hvis du vil blokkere programtillegg, fjerner du markeringen i denne avkrysningsruten.

Aktiver Java

Animasjoner, interaktive funksjoner, klokker og andre forbedringer på nettsider blir noen ganger styrt av en programvare kalt Java. Fjern markeringen i denne avkrysningsruten hvis du vil blokkere Java.

Aktiver JavaScript

JavaScript er en programvareteknologi som gjør at enkelte typer knapper, Internett-skjemaer og annet innhold på nettsider fungerer som de skal. Fjern markeringen i denne avkrysningsruten hvis du vil blokkere JavaScript.

Merk: Hvis du deaktiverer JavaScript, fører det til at mange nettsteder ikke fungerer som de skal.

Blokker popupvinduer

Hvis du vil blokkere reklame i popupvinduer, markerer du denne avkrysningsruten. Det finnes imidlertid nettsteder som bruker popupvinduer på en legitim måte. Du kan raskt aktivere popupvinduer ved å åpne Safari-menyen og fjerne markeringen i avkrysningsruten for Blokker popupvinduer.

Godta informasjonskapsler

Alltid

Marker hvis du vil godta alle informasjonskapsler.

Aldri

Marker hvis du aldri vil godta informasjonskapsler. Dette kan føre til at noen nettsteder nekter deg tilgang.

Kun fra nettsteder jeg besøker

Marker for å avvise informasjonskapsler fra andre nettsteder enn de du selv åpner. Dette kan forhindre at reklameannonsører lagrer informasjonskapsler på maskinen din.

Vis informasjonskapsler

Klikk for å vise hvilke informasjonskapsler du har godkjent. Du kan fjerne informasjonskapsler. Nettstedene vil ikke huske deg hvis du fjerner informasjonskapslene deres.

Databaser

Databaselagring

Nettsteder som inneholder verktøy for oppretting og redigering av dokumenter, lagrer noen ganger dokumentene som databaser på maskinen din. Du kan øke eller redusere lagringsplassen som blir gjort tilgjengelig for dette. Hvis et nettsted krever mer plass enn det som er tilgjengelig, vises en melding om dette på skjermen.

Vis databaser

Klikk for å se eventuelle databaser som nettsteder har arkivert på harddisken. Du kan fjerne databaser, men nettstedtjenestene kan ikke hente informasjonen din hvis databasen er fjernet.

Usikrede skjemaer

Spør før et usikret skjema sendes fra et sikkert nettsted

Selv om et nettsted ellers er sikkert, kan det inneholde skjemaer som ikke sendes på en sikker måte. Slike skjemaer kan for eksempel inneholde passord eller kredittkortnummer. En melding vises i Safari før et slikt skjema sendes, slik at du har mulighet til å avbryte sendingen. Hvis du ikke vil at denne meldingen skal vises, fjerner du markeringen fra denne avkrysningsruten.

### Beslektede emner

sikkerhet