Hjem
Register

# Hvis du har problemer med overførsel

Safari kan håndtere de fleste arkivtyper, der findes på internettet, men i sjældne tilfælde kan du få problemer med at overføre eller åbne arkiver. Her er nogle mulige årsager.

Overførslen er ikke færdig

- Du kan ikke åbne et arkiv, mens det overføres. Vent, til overførslen er færdig, og prøv derefter at åbne arkivet igen.

- Sommetider overføres et arkiv ikke fuldstændigt, fordi der opstår et problem, eller fordi arkivet er beskadiget. Prøv at overføre det igen.

- Vælg Vindue > Overførsler for at se listen over overførte arkiver. Hvis overførslen er afbrudt, skal du klikke på knappen Genoptag. Knappen Genoptag er orange med en buet pil.

Du kan ikke finde arkivet

Hvis arkivet er overført, og du ikke kan finde det, skal du vælge Vindue > Overførsler for at se listen over overførsler. Du finder arkivet ved at klikke på forstørrelsesglasset ud for arkivnavnet.

Bemærk: Hvis du har flyttet arkivet eller valgt en anden placering til overførte arkiver, kan Safari ikke finde eller åbne arkivet fra vinduet Overførsler.

Arkivets program kan ikke åbne arkivet

- Hvis du ikke kan åbne arkivet, har du måske ikke et program, som kan åbne det. Se, om der er flere oplysninger på det websted, hvorfra du overførte arkivet.

- Hvis du ikke kan åbne arkivet med det program, det blev oprettet i, kan arkivet være blevet beskadiget under overførslen. Slet arkivet, og prøv at overføre det igen.

Det overførte arkiv er komprimeret

Det overførte arkiv kan være komprimeret eller et diskbillede, der indeholder det ønskede arkiv. Hvis arkivet kommer fra et godkendt websted, kan du dobbeltklikke på det for at dekomprimere det.

### Beslægtede emner

Overføre arkiver

Hvis et overført arkiv mangler

Anføre, hvordan arkiver skal overføres