Hjem
Register

# Søge i historien

Du kan søge i din browserhistorie, hvis du vil vende tilbage til en webside, men ikke kan huske dens adresse. Som standard indeholder historien de websider, du har åbnet den sidste måneds tid.

Du søger vha. adressefeltet på følgende måde:

Fjern evt. tekst i adressefeltet øverst i Safari-vinduet, og skriv et ord eller et udtryk. Der vises en liste over forslag, inklusive sider fra din historie. Hvis du ikke kan se den ønskede side, skal du vælge “Søg i historie” for at udføre en komplet søgning i din browserhistorie.

Du søger i browserhistorien på følgende måde:

1. Vælg Historie > Vis Top Sites, eller klik på knappen Top Sites på bogmærkelinjen.

2. Skriv et ord eller et udtryk i Top Sites-søgefeltet.

Søgeresultaterne vises med det samme. Brug den vandrette rulleskakt til at blade gennem eksempler på websiderne, og klik derefter på den side, du vil se. Websidens adresse og den dato, du sidst har set den, vises under eksemplet.

Du søger vha. bogmærkelisten på følgende måde:

1. Klik på symbolet for den åbne bog i venstre side af bogmærkelinjen.

2. Vælg Historie på listen Samlinger.

3. I søgefeltet i øverste højre hjørne af bogmærkelisten, skal du skrive et ord eller udtryk. Resultaterne vises, mens du skriver.

To knapper, Alle og Historie, vises oven over listen over søgeresultater. Klik på Historie for at søge på de websider, du sidst har set, eller klik på Alle for også at søge i alle dine bogmærker.

Du søger med Spotlight på følgende måde:

1. Klik på symbolet for Spotlight i øverste højre hjørne af skærmen.

2. Skriv et ord eller et udtryk. Der vises en liste med resultater, mens du skriver, inklusive de sider, du har oprettet bogmærker til, som opfylder søgekriteriet.

   Med Mac OS X v10.5 Leopard og nyere versioner inkluderer resultaterne også websider i din browserhistorie.

### Beslægtede emner

Søge på internettet

Søge på RSS-sider efter emner

Oprette bogmærker til websider