Koti
Hakemisto

# Välimuistin tyhjentäminen

Kun avaat verkkosivuja, Safari tallentaa sivut tietokoneelle väliaikaiseen tallennuspaikkaan, jota kutsutaan välimuistiksi. Jos palaat verkkosivulle myöhemmin, Safari voi hakea verkkosivun nopeammin välimuistista kuin verkosta, joten välimuisti säästää aikaa, kun samoja sivuja käytetään usein.

Jos verkkosivun sisältö on vanhentunut, välimuisti kannattaa tyhjentää, jotta Safari hakisi uusimman version sivusta. Jos verkkosivu ei mielestäsi avaudu oikein, välimuistin tyhjentämisestä saattaa olla hyötyä.

Välimuistin tyhjentäminen:

Valitse Safari > Tyhjennä välimuisti ja osoita sitten Tyhjennä.

Nykyisen sivun lataaminen uudelleen:

Valitse Sisältö > Lataa sivu uudelleen tai osoita Safarin osoitekentässä Lataa uudelleen -symbolia (kaareva nuoli).

Sivun lataaminen uudelleen avaa aina uusimman version ohittaen välimuistin.