Hjem
Register

# Omdøbe bogmærker

Hvis du har bogmærker med lange, ulæselige navne, kan du erstatte navnene med nogle mere meningsfulde navne.

## Du omdøber et bogmærke på følgende måde:

1. Klik på symbolet for den åbne bog. Bogmærkelisten vises.

   Indholdsoversigten til venstre viser samlinger. Individuelle bogmærker vises til højre. Hvis du ikke kan se bogmærkelisten, fordi Cover Flow-oversigten dækker den, skal du trække håndtaget under Cover Flow-rulleskakten opad.

2. Klik en gang for at vælge det bogmærke, du vil omdøbe.

3. Klik en gang til for at vælge bogmærkets navn, og skriv derefter et nyt navn.

Du kan også omdøbe samlinger, undtagen bogmærkelinjen, Bogmærkemenuen, Adressebog, Bonjour og Historie.

Du kan ikke omdøbe bogmærker i Adressebog, Bonjour og Historie.

### Beslægtede emner

Om Bonjour

Organisere bogmærker