Hjem
Register

# Hvis Safari ikke kan åbne et websted

Der kan være flere grunde til, at Safari ikke kan åbne et websted. Hvis du ikke kan se en webside, kan du prøve disse gode råd:

Kontroller websidens adresse

- Kontroller, om adressen til websiden er korrekt, og at du har skrevet den korrekt.

- Prøv at skrive "/index.html" efter adressen.

Tøm bufferen, og nulstil Safari

1. Vælg Safari > Tøm buffer, klik på Tøm, og vælg derefter Oversigt > Indlæs side igen.

2. Hvis det ikke hjælper at tømme bufferen, skal du vælge Safari > Nulstil Safari, klikke på Nulstil og derefter prøve at åbne siden igen.

Bemærk: Når du nulstiller Safari, slettes din browserhistorie og andre oplysninger. Du kan læse mere i:

Nulstille Safari

Kontroller proxyindstillingerne

Hvis computeren eller netværket er beskyttet af en proxyserver eller firewall, skal du sørge for, at indstillingerne er korrekte i vinduet Netværk. Forkerte indstillinger kan forhindre Safari i at oprette forbindelse til nogle websteder.

Du anfører proxyindstillinger ved at vælge Apple > Systemindstillinger, klikke på Netværk og derefter klikke på knappen Avanceret. Klik på Proxyservere i vinduet Avanceret.

Kontakt webstedets ejer

- Websiden forhindrer måske brugere i at få adgang til siden via Safari. Bed ejeren af webstedet om flere oplysninger.

- Se efter, om den første del af adressen, som identificerer internetprotokollen (f.eks. http og https), ikke et standardformat. I så fald kan Safari ikke åbne siden.

- Spørg webstedets ejer, om der er fejl i webserverens konfiguration.

Brug den nyeste version af Safari

Du opdaterer softwaren ved at vælge Apple > Softwareopdatering eller Apple > Mac OS X-software.

Hvis du stadig ikke kan åbne webstedet, kan du rapportere problemet ved at vælge Safari > “Rapporter fejl til Apple”.

### Beslægtede emner

Hvis Safari ikke kan åbne et vindue

Hvis funktioner på en webside ikke virker