Hjem
Register

# Organisere bogmærker

Du bruger bogmærkelisten til at organisere bogmærker.

Bemærk: Du har en eller flere af følgende specielle samlinger, som ikke kan flytte eller ændre: Adressebog, Bonjour, Historie og Alle RSS-feeds.

Du ser bogmærkelisten på følgende måde:

1. Klik på symbolet for den åbne bog. Indholdsoversigten til venstre viser samlinger, f.eks. Historie, Bogmærkelinje og Bogmærkemenu, som allerede er indstillet. Hvis du har tilføjet dine egne samlinger, vises de også i indholdsoversigten.

2. Du ser indholdet af en samling ved at klikke på samlingens navn.

Hvis du ikke kan se bogmærkelisten, fordi Cover Flow-oversigten dækker den, skal du trække håndtaget under Cover Flow-rulleskakten opad.

Du opretter en ny samling på følgende måde:

1. Klik på knappen Tilføj (+) nederst i indholdsoversigten. Der vises et mappesymbol i indholdsoversigten.

2. Erstat navnet “mappe uden navn” med et andet navn.

Du føjer en undermappe til en samling på følgende måde:

- Vælg samlingen, og klik derefter på knappen Tilføj (+) nederst på bogmærkelisten til højre.

- Du kan også indlejre samlinger ved at trække en samling til en anden.

Du flytter og kopierer bogmærker på følgende måde:

1. Vælg den samling, som indeholder bogmærket.

2. Træk bogmærket fra bogmærkelisten til venstre i indholdsoversigten, og anbring det på den samling, hvor det skal være.

   Hvis du vil beholde bogmærket i begge samlinger, skal du holde Alternativtasten nede, mens du trækker.

Du ændrer bogmærkers og samlingers rækkefølge på følgende måde:

Træk dem op og ned. Du kan kun ændre rækkefølge på samlinger, som du selv har tilføjet.

Bogmærkeindstillinger har også indflydelse på organiseringen af bogmærker, og de bestemmer, om bogmærker fra din adressebog eller fra enheder på det lokale netværk inkluderes.

### Beslægtede emner

Holde bogmærker på Bogmærkemenuen

Holde bogmærker på bogmærkelinjen