Hjem
Register

# Indstille børnesikring

Hvis du har en administratorkonto på computeren, kan du forhindre andre brugere i at se andre websteder end dem, du har føjet til bogmærkelinjen. De kan ikke skrive webadresser i adressefeltet, bruge søgefeltet eller ændre nogen af bogmærkerne.

Bemærk: Følg kun disse instruktioner, hvis du bruger Mac OS X version 10.4 (Tiger). Hvis du bruger Mac OS X version 10.5 (Leopard) eller en nyere version, skal du i stedet se dette emne:

Vælge hvilke websteder, brugere kan se

## Du vælger godkendte websteder til en bruger på følgende måde:

1. Log ind som brugeren, og åbn Safari.

2. Vælg Safari > Indstillinger, klik på Sikkerhed og fravælg "Slå børnesikring til".

3. Skriv en administrators navn og adgangskode, når du bliver bedt om det.

4. Tilføj bogmærker på bogmærkelinjen for de websteder, som brugeren skal have adgang til. Fjern alle andre bogmærker fra bogmærkelinjen.

   Når du føjer en side til bogmærkelinjen, kan brugeren besøge alle andre sider på den pågældende sides sted. Hvis du f.eks. tilføjer et bogmærke for http://www.apple.com/dk/index.html, kan brugeren se alle sider på apple.com, ikke kun index.html.

5. Når du er færdig, skal du vælge Safari > Indstillinger, klikke på Sikkerhed og derefter vælge “Slå børnesikring til”.

6. Mens du stadig er logget ind som brugeren, skal du besøge steder, som brugeren skal kunne besøge, så du kan forsikre dig om, at brugeren stadig kan se dem.

   Nogle websteder viser ikke indhold, men overfører dig automatisk til en anden side på et andet sted. For at denne overførsel skal kunne fungere korrekt, skal begge steder (det originale websted samt det sted, du overføres til) vises på bogmærkelinjen .

Børnesikring forhindrer ikke brugere i at se websteder i andre browsere. Hvis du vil forhindre, at en bruger kan anvende andre webbrowsere, kan du bruge vinduet Konti i Systemindstillinger til at indstille børnesikring for Finder & system, så du kan vælge, hvilke programmer brugeren kan åbne.

### Åbn

Åbn Konti