Koti
Hakemisto

# Verkkosivun avaaminen eri ikkunassa tai välilehdellä

Kun osoitat verkkosivulla olevaa linkkiä, Safari avaa sivun yleensä auki olevassa ikkunassa tai välilehdellä. Voit halutessasi avata sivun uudessa ikkunassa tai välilehdellä.

## Verkkosivun avaaminen eri ikkunassa tai välilehdellä:

- Ctrl-osoita kirjanmerkkipalkissa kirjanmerkkiä ja valitse oikotievalikosta ”Avaa uudessa ikkunassa” tai ”Avaa uudella välilehdellä”.

- Ctrl-osoita linkkiä verkkosivulla ja valitse oikotievalikosta ”Avaa linkki uudessa ikkunassa” tai ”Avaa linkki uudella välilehdellä”.

- Valitse Arkisto > Uusi ikkuna tai Arkisto > Uusi välilehti ja kirjoita sivun osoite osoitekenttään.

- Komento-osoita (⌘) linkkiä tai kirjanmerkkiä. Riippuen siitä, kuinka olet määritellyt välilehdillä selaamisen, verkkosivu aukeaa uudella välilehdellä tai uudessa ikkunassa.

- Osoita Safari-ikkunan oikeassa yläkulmassa olevaa lisäyspainiketta (+). Uudella välilehdellä näkyy aluksi Top Sites -sivu tai sivu, jonka valitset Safarin Yleiset-asetuksissa uusille välilehdille.

Jotkut linkit avautuvat uudessa ikkunassa ilman näitä oikoteitä. Kun asetat osoittimen linkin päälle ja tarkistat sitten ikkunan alareunassa olevan tilapalkin, näet kuinka linkki avautuu. Jos tilapalkkia ei näy, valitse Sisältö > Näytä tilapalkki.

Voit muuttaa sitä, miten välilehdillä selaaminen toimii valitsemalla Safari > Asetukset ja osoittamalla Välilehdet.

### Tähän liittyvät aiheet

Safarin asetusten määrittäminen